Tingkat penguasaan Bahasa Inggeris

SIMANGGANG: Generasi muda khasnya di Sarawak perlu meningkat penguasaan dalam Bahasa Inggeris (BI) bagi menghadapi tuntutan global sarat persaingan kompetitif.

Menteri Muda Kebajikan Datuk Francis Harden Hollis berkata, kepentingan bahasa Inggeris sememangnya tidak dapat dinafikan, kerana ia merupakan bahasa perantaraan diguna seluruh dunia.

“Kita mesti belajar untuk fasih dalam dwibahasa. Bijak dalam bahasa kedua tidak salah untuk mendapatkan lebih banyak ilmu dan pengetahuan,” katanya ketika berucap pada Majlis Penutupan Program ‘Communication Skills A Diary Of A Youth’ bertempat di salah sebuah hotel terkemuka di sini semalam.

Harden yang juga Ahli Dewan Undangan Negeri (ADUN) Simanggang berkata generasi belia hari ini perlu melakukan transformasi minda dengan menyertai pelbagai program berkaitan penggunaan Bahasa Inggeris anjuran agensi kerajaan atau swasta agar mereka dapat bersaing di peringkat tempatan serta global terutamanya dalam aspek pasaran modal insan.

Beliau turut menjelaskan antara kepentingan menguasai bahasa Inggeris ialah peluang pekerjaan terbuka luas.

“Bahasa Inggeris merupakan bahasa perantaraan di seluruh dunia. Jadi, bahasa Inggeris ini diterima dan digunakan oleh semua negara di dunia.

“Hal ini membuktikan bahawa dengan menguasai bahasa Inggeris, peluang pekerjaan yang terbuka bukan hanya di negara kita malahan juga pada peringkat antarabangsa,” ujarnya.

Dengan penguasaan bahasa Inggeris yang mampan, kata Harden sudah tentu kita tidak akan bermasalah untuk mendapat pekerjaan yang berprestij terutamanya dengan pihak swasta.

“Begitu juga dengan bidang profesional yang lain seperti akauntan, doktor, peguam, dan pensyarah. Malahan, ahli-ahli politik, iaitu barisan pemimpin negara turut mengutamakan bahasa Inggeris kerana bahasa inilah yang digunakan ketika menyampaikan ucapan supaya dapat menyakinkan pemimpin-pemimpin dunia, di samping memperoleh penghormatan dalam arena antarabangsa,” tegas beliau.

Beliau turut memuji langkah Pejabat Belia dan Sukan Sarawak yang berjaya menganjurkan seumpama di bandar Simanggang.

“Hari ini kelancaran sesuatu urusan dan kejayaan sesebuah organisasi dalam mencapai sasaran misi dan visinya banyak bergantung kepada keberkesanan komunikasi di kalangan kakitangan dalam organisasi tersebut.

“Komunikasi yang berkesan bukan sekadar mampu menyampaikan mesej yang tepat, malah lebih daripada itu, ia mampu membuatkan seseorang pekerja itu diterima, disenangi, dikagumi dan akan menjadi inspirasi kepada orang lain di sekeliling seterusnya mampu melonjakkan kredibiliti dan reputasi organisasinya,” katanya.

Inisiatif Kementerian ini lanjut Harden, seharusnya menjadi titik tolak kepada agensi lain untuk lebih cenderung memperkasakan pembangunan modal insan melalui program-program anjuran mereka.

Turut hadir Pegawai Daerah Sri Aman Mohd Asree Wee, wakil Residen Sri Aman Faizal Asi, Pegawai Belia dan Sukan Bahagian Sri Aman Awang Mazelan Awang Majit, ketua-ketua Jabatan dan ketua-ketua kaum.

Oleh Adi Safarman

See author's posts


Lelaki cedera kereta dipandu terbabas

SIBU: Seorang lelaki cedera setelah kereta yang dipandunya hilang kawalan dan terbabas ke bahu jalan di Jalan Awang Ramli Amit sekitar 10.21 malam tadi.

Kejadian itu menyebabkan mangsa berusia 56 tahun berada dalam posisi tertiarap dan separuh sedar.

Pusat Gerakan Operasi (PGO) Bomba Sarawak memberitahu, pihaknya menerima panggilan kecemasan 10.21 malam, sebelum mengarahkan Pasukan Keluaran Operasi (PKO) Balai Bomba dan Penyelamat (BBP) Sibu Sentral ke lokasi kejadian.

“Kemalangan kendiri melibatkan sebuah kenderaan pacuan empat roda dalam keadaan terbalik di parit bahu jalan. Mangsa dikeluarkan dari tempat duduk pemandu dengan menggunakan peralatan khas iaitu pengusung papan tulang belakang ,” jelasnya menerusi kenyataan media, hari ini.

Mangsa kemudian diserahkan kepada Unit Bantuan Perkhidmatan Kecemasan (EMRS) untuk rawatan awal seterusnya dibawa ke Hospital Sibu bagi tindakan selanjutnya.

Oleh AKUN GIMAN

See author's posts


Ambil situasi benarkan dua orang keluarga keluar

SIBU: Lazimnya setiap keputusan di peringkat Kerajaan Persekutuan akan
dibincangkan pada mesyuarat peringkat negeri terlebih dahulu untuk diteliti
kesesuaiannya sebelum diterima pakai.

Ahli Dewan Undangan Negeri (ADUN) Daro, Safiee Ahmad berkata, Kerajaan
Negeri melalui Jawatankuasa Pengurusan Bencana Negeri Sarawak (JPBNS) menerima
pakai keputusan Kerajaan Persekutuan membenarkan dua orang ahli keluarga dalam
satu kenderaan dipercayai telah mengambil kira pelbagai aspek berdasarkan
situasi semasa.

“Kelonggaran ini diharap tidak disalahgunakan oleh golongan yang tidak
mematuhi Perintah Kawalan Pergerakan (PKP),” jelasnya ketika dihubungi oleh
pemberita petang semalam.

Katanya, walaupun keseluruhannya negara kita di fasa ke-4 PKP dikatakan
dalam fasa pemulihan Covid-19, tetapi perlu diingat setiap hari masih ada
kes-kes baharu terutamanya di negeri ini masih tinggi angkanya berbanding
negeri lain meskipun dalam trend yang menurun.

“Kecuaian dan kelekaan kita di fasa pemulihan ini dengan tidak mengendahkan
PKP boleh menyebabkan rantaian Covid-19 ini belum terputus sepenuhnya dan mungkin
berkembang semula.

“Maka segala usaha kerajaan dan pengorbanan petugas barisan hadapan kita
selama ini sia-sia sahaja,” ujarnya.

Beliau seterusnya merayu kepada masyarakat di negeri ini supaya terus
bersama-sama berkorban dan menyumbang kepada negara dengan mematuhi arahan PKP
sepenuhnya demi kebaikan serta keselamatan bersama.

“Bersabarlah, Insha Allah selepas semuanya berakhir dengan jayanya dan kita
semua selamat, maka kita boleh menikmati dan meneruskan rutin kehidupan kita
seperti sebelum ini,” ujarnya lagi.

See author's posts


Pengusaha van, bas sekolah digesa patuhi SOP

MIRI : Pengusaha van dan bas sekolah diingatkan mematuhi prosedur operasi standard (SOP) yang ditetapkan sebagai langkah pencegahan penularan Covid-19.

Proses sanitasi bas sekolah antara dalam SOP yang perlu dipatuhi dan dilaksanakan sebelum dan selepas  operasi penghantaran pelajar ke destinasi.

Semalam, beberapa pengusaha van dan  bas sekolah di sini diberi satu taklimat khas berkenaan sanitasi nyah kuman  oleh Jabatan Bomba dan Penyelamat Malaysia (JBPM) Zon 6 Miri.

Dalam taklimat tersebut, anggota bomba telah menunjukkan cara-cara yang betul bagi proses sanitasi ke atas bas sekolah.

Turut hadir Menteri Pengangkutan, Datuk Lee Kim Shin  dan Ketua JBPM Zon Miri, Law Poh Kiong.

Lee berkata, sangat penting bagi pengusaha bas sekolah untuk memahami bagaimana SOP berfungsi bagi memastikan keselamatan semua orang.

“Itulah sebabnya, saya telah memohon kerjasama daripada pihak bomba untuk menunjukkan cara-cara yang betul bagi proses sanitasi bas sekolah kepada pemilik van dan  bas sekolah.

“Ini amat penting untuk kita  bersama-sama jaga keselamatan dan kesihatan semua penumpang iaitu pelajar-pelajar,” katanya kepada media.

Sementara itu, mengenai bayaran RM600 untuk pengusaha van dan bas sekolah di bawah Bantuan Khas Sarawakku Sayang (BKSS), Lee  berkata, sejumlah 384 permohonan telah diluluskan selepas diperiksa dan disahkan oleh Lembaga Pelesenan Kenderaan Komersial (LPKP) Sarawak.

Katanya, untuk Bahagian Miri, seramai 101 pengusaha van dan bas sekolah yang layak  telah diluluskan untuk menerima bantuan khas ini.

“Wang akan dimasukkan terus ke akaun bank penerima bantuan ini selewat-lewatnya hujung bulan ini,” katanya.

Oleh Liong Chai Ling

See author's posts


Mesin jahit koleksi terbaharu muzium

JOHOR BAHRU: Mesin jahit antik berusia lebih 40 tahun bakal menjadi koleksi terbaharu Muzium Mersing, yang turut menyimpan pelbagai artifak sejak dirasmikan Sultan Johor Sultan Ibrahim Almarhum Sultan Iskandar, pada Mei 2016.

Menurut catatan di Facebook rasmi baginda semalam, Sultan Ibrahim telah bertitah supaya mesin jahit tersebut ditempatkan di muzium berkenaan, untuk dipamerkan kepada pengunjung.

Mesin jahit antik milik wanita berusia 90 tahun itu dipersembahkan oleh anak wanita tersebut, Choo Ming Hooi, 62, kepada Baginda, di Istana Flintstones kelmarin.

Baginda juga telah meluangkan masa meneliti mesin jahit antik tersebut.

“Saya amat menghargai kesungguhan pemiliknya yang mahu menunjukkan mesin jahit antik itu kepada saya.

“Mesin itu sudah tidak lagi digunakan kata pemiliknya, kerana ia sebuah barangan antik maka boleh disimpan di Muzium,” titah baginda menerusi hantaran itu.

Sementara itu, Choo yang menetap di Mersing berkata, mesin jahit antik tersebut dipersembahkan kepada Baginda yang diketahui amat gemar mengumpul barangan antik, dan turut mempunyai pelbagai simpanan koleksi, setelah dinasihati oleh seorang rakan karibnya.

“Pada mulanya, saya bercadang untuk membuang sahaja mesin jahit itu kerana tidak berfungsi serta tidak lagi digunakan oleh ibu.

“Namun, seorang rakan karib memberitahu bahawa mesin jahit ini sangat antik dan turut berpeluang untuk menunjukkan barangan itu kepada Sultan Johor,” katanya. — Bernama

See author's posts


Jawatankuasa khas sekolah misi bakal diwujud

KUCHING: Satu jawatankuasa khas bagi menjaga keperluan sekolah misi bakal diwujudkan tidak lama lagi, kata Timbalan Ketua Menteri Datuk Amar Douglas Uggah Embas.

Menurut Uggah, beliau telah berbincang dengan Ketua Menteri, Datuk Patinggi Abang Johari Tun Openg mengenai masalah yang dihadapi sekolah-sekolah tersebut.

Menurut Uggah cadangan penubuhan jawatankuasa itu mendapat maklum balas baik daripada Ketua Menteri yang seterusnya meminta beliau untuk menubuhkan jawatankuasa khas di UNIFOR (Unit Hal Ehwal Agama-Agama Lain) bagi melihat secara khusus keperluan berkenaan.

“Sekarang kita juga mempunyai jawatankuasa untuk melihat kebajikan sekolah-sekolah vernakular Cina di negeri ini di bawah Menteri Kerajaan Tempatan dan Perumahan Datuk Sri Dr Sim Kui Hian,” katanya ketika berucap pada majlis penyerahan geran tambahan UNIFOR berjumlah RM1.5 juta untuk pembinaan Diosis Rumah Epiphany Kuching semalam.

Uggah memberitahu pihaknya akan mengeluarkan arahan agar UNIFOR mengatur satu pertemuan minggu depan.

“Wakil gereja Katolik, Anglican dan Methodist akan dijemput menghadiri pertemuan ini dengan tujuan untuk membentuk sebuah jawatankuasa. Jawatankuasa ini kemudian dapat mengenal pasti keperluan sekolah seperti itu,” katanya.

Uggah menambah, sekolah misi memainkan peranan yang sangat penting dalam pendidikan di negeri ini pada masa lalu, masa kini dan masa depan.

Beliau juga mengakui ramai pemimpin di negeri pernah belajar di sekolah berkenaan.

Malah kata Uggah, sebagai sekolah yang dibantu oleh kerajaan, mereka juga memerlukan sokongan penuh dari Kerajaan Pusat.

Sementara itu Uggah yang juga menteri bertugas bagi UNIFOR mengatakan bahawa organisasi berkenaan kini telah diakui secara nasional sebagai teladan keharmonian dan kesatuan agama di negara ini.

“Menteri Perpaduan Nasional Datuk Halimah Mohamed Sidique semasa lawatannya ke negeri ini amat menyanjungi UNIFOR. Malah beliau ingin kami menyampaikan kepada Yang Dipertuan Agong tentang peranan dan fungsinya.

Justeru beliau melahirkan harapan ‘ orang-orang di sana’ ( Semenanjung Malaysia) akan bersikap terbuka seperti masyarakat di negeri ini di dalam hal-hal agama dan mungkin juga menubuhkan UNIFOR mereka sendiri.

“Keharmonian agama kita adalah aset besar kita. UNIFOR telah banyak membantu pelbagai agama dan rumah ibadat di negeri ini dengan bantuan pembangunan,” kata Uggah sambil menambah UNIFOR secara langsung menggambarkan dasar inklusif Abang Johari.

Sementara itu Uggah meminta anggota dari mana-mana gereja untuk belajar dengan teliti dan berbincang dengan UNIFOR sebelum menjawab sebarang muat naik provokasi di media-media sosial.

“Masalah akan timbul berulang kali terutama dengan media sosial. Sesetengahnya memang merupakan mesej yang sangat mencabar,” jelasnya.

Terdahulu Uggah menyaksikan pemeteraian perjanjian pembinaan di antara Datuk Danald Jute, Uskup Gereja Anglikan Sarawak dan Brunei dan Kenny Ho Ketua Eksekutif Leya Construction bagi pembinaan Rumah Epiphany yang bernilai RM10 juta di pekarangan Katedral St Thomas.

Oleh Diyana Samsuddin

See author's posts


Korea Utara tangguh rundingan dengan AS

MOSCOW: Korea Utara menangguhkan rundingan dengan Amerika Syarikat (AS) sehingga keputusan Pilihan Raya Presiden AS pada November depan diumumkan.

Perkara itu didedahkan Duta Rusia ke Pyongyang hari ini selepas Presiden Donald Trump telah bertemu dengan pemimpin Korea Utara, Kim Jong-un sebanyak tiga kali, namun masih gagal mencapai sebarang perjanjian komprehensif.

“Pyongyang anggap belum masanya untuk menyambung dialog dengan Washington. Tunggu dan lihat apa yang berlaku seterusnya,” lapor agensi berita Interfax memetik kenyataan Alexander Matsegora.

Sebelum ini, Korea Utara telah melancarkan siri roket ketika menuntut konsesi daripada pentadbiran Trump yang berkeras menyatakan sekatan antarabangsa tidak akan ditarik balik sehingga rejim Pyongyang mengambil langkah nyahnuklear sepenuhnya.

Matsegora berkata, beliau berharap rundingan tersebut akan disambung semula kerana penangguhan tersebut hanya akan meningkatkan ketegangan di wilayah bersebelahan sempadan Timur Jauh.

Beliau turut mengkritik sekatan AS ke atas Korea Utara yang didakwa menyekat bekalan dan peralatan perubatan penting ke Pyongyang.

Mac lalu, Presiden Rusia, Vladimir Putin menggesa sekatan ditarik balik ketika pandemik koronavirus (Covid-19) dan memaklumkan kepada pemimpin G20 ia adalah isu hidup dan mati walaupun Korea Utara tidak merekodkan sebarang jangkitan wabak itu. – AFP

See author's posts


KSL 2021 mampu bentuk regu mantap

PENGANJURAN Kejohanan Liga Sepak Takraw Kenyalang (KSL) anjuran Persatuan Sepak Takraw (PSS) dengan kerjasama Perbadanan Sukan Sarawak (SSC) dilihat dapat mengenal pasti pemain berbakat di negeri ini khususnya dari bahagian Samarahan.

Ahli Parlimen Kota Samarahan, Rubiah Wang berkata penganjuran kejohanan itu sekali gus dapat membentuk pasukan takraw Sarawak yang lebih mantap seterusnya diketengahkan di pentas sukan kebangsaan dan antarabangsa.

“Saya melihat potensi permainan tradisi ini amat besar, malah ramai belia tempatan kita berjaya mencipta nama dalam arena sukan ini termasuk sukan sepak takraw.

“Maka, kita mahu bakat-bakat dan potensi dimiliki kalangan belia di Samarahan dapat ditonjolkan dalam landasan sedia ada supaya kebolehan dimiliki mereka dapat dimanfaatkan dalam lapangan masing-masing,” katanya.

Beliau berkata demikian ketika berucap pada Majlis Penangguhan Rasmi KSL 2021 Zon Samarahan di Arena Tun Tunku Haji Bujang, Universiti Malaysia Sarawak (UNIMAS), Kota Samarahan dekat sini kelmarin.

Mengulas lanjut mengenai acara tersebut, Rubiah mengucapkan syabas dan tahniah kepada PSS, SSC serta Persatuan Sepak Takraw Bahagian Samarahan atas komitmen mereka mengelolakan kejohanan serta aktiviti berkaitan pembangunan sukan tradisional.

Beliau percaya dengan kemampuan PSS dan SSC menganjurkan kejohanan sebegini mampu meningkatkan potensi belia-belia sekali gus melahirkan pemain-pemain pelapis sukan sepak takraw pada masa akan datang.

Sementara itu, pada aksi final tersebut regu KS Blusters muncul sebagai juara KSL 2021 Zon Samarahan selepas menumpaskan regu Gedong A, 2-0 dengan kiraan mata 21-14 dan 21-8.

KS Blusters membawa pulang wang tunai RM1,500, piala dan pingat manakala Gedong A memerima wang tunai RM1,000 beserta piala dan pingat.

Dalam pada itu, regu Kajas dan D8 Dominators yang tewas di peringkat separuh akhir masing-masing menerima wang tunai RM500, piala dan pingat selaku pemenang tempat ketiga bersama.

Kedua-dua regu (juara dan naib juara) akan mewakili Zon Samarahan ke peringkat ‘Grand Finale’ yang akan berlangsung di Kuching pada 10 hingga 12 Disember nanti.

Hadir sama Pengarah Pusat Sukan Unimas, Prof madya Dr Hasnizam Abdul Wahid, Timbalan Presiden Persatuan Sepak Takraw Sarawak (PSS), Datuk Ismail Abang Saufi, Presiden Persatuan Sepak Takraw Bahagian Samarahan (SDTA), Mohd Nizam Wang.

Oleh ADI SAFARMAN

See author's posts


Batik etnik Dayak jadi pilihan tema tahun ini

KUCHING: Baju batik bermotifkan suku kaum atau etnik Dayak atau pakaian tradisi kaum Iban antara yang dicadangkan sebagai tema pakaian untuk sambutan Gawai Dayak Peringkat Negeri yang akan diadakan pada tahun ini.

Menteri di Jabatan Premier, Datuk John Sikie Tayai, yang dilantik sebagai pengerusi jawatankuasa untuk menganjurkan acara tersebut berkata, acara itu akan diadakan sama ada pada 17 atau 24 Jun.

John berkata sedemikian pada acara simbolik penyerahan tugas penganjuran sambutan Gawai tahun ini daripada pengerusi acara tersebut pada tahun lepas yang juga Timbalan Menteri di Jabatan Premier, Datuk Gerawat Gala.

“Kami juga memilih dua tempat untuk menganjurkannya iaitu di Pusat Konvensyen Borneo Kuching (BCCK) di Kuching atau Dinner World Restaurant di Bintulu.

“Tetapi kami akan mengadakan mesyuarat tidak lama lagi untuk memutuskan tarikh, tempat dan lain-lain.

“Kami juga telah mencadangkan tiga acara utama.

“Ia adalah makan malam itu sendiri, perarakan tradisional ‘Niti Ruai’ dan perarakan Ratu cantik ‘Keling dan Kumang Gawai’.

“Kami akan menjemput Tuan Yang Terutama Yang di-Pertua Negeri Sarawak, Tun Abdul Taib Mahmud dan Premier Sarawak, Datuk Patinggi Tan Sri Abang Johari Tun Openg serta isteri untuk menjadi tetamu kehormat kami,” katanya.

Simbolik penyerahan tugas pengajuran turut disaksikan oleh Timbalan Premier Sarawak, Datuk Amar Douglas Uggah Embas, sebentar tadi.

Untuk rekod, sambutan Gawai Dayak peringkat negeri pada tahun lepas dianjurkan oleh masyarakat Orang Ulu.

Oleh SHAHRUL QAIZAT

See author's posts


Besai Batang Ubi; Mit Chabi Padi

PINSIL SARATOK

Tusun Kesatu

SITI jaku dalam Iban nyebut: “Iya ke besai belandikka penegar; iya ke keredi nyabung pemintar.” Jaku dalam tu mai reti iya iya ke besai gamal nguna penegar tulang sereta pengering rekung dikena iya ngepam orang ke sama-sama besai gamal baka iya, tauka tudah ke mit agi gamal ari iya; tudah ke mit gamal ke keredi nyabung pemintar runding enggau pemesai akal iya dikena iya ngalahka orang ke belandikka pengagah tulang, pengering rekung enggau kuasa iya. Sebengkah agi jaku dalam Iban nelah: “Besai batang ubi; mit chabi padi.” Reti jaku dalam tu iya nya besai gamal ngapa tang nadai pengering, lalu dibanding enggau orang ke mit gamal tang bisi pengering enggau pemintar.

Kenu ku leka ensera tuai dulu, sekali dalam musin kemarau, mayuh bendar bala jelu begempuru ba emperan siti ba kaki Bukit Merebung Bungai. Bukit nya sigi bukit ke tebilang kena pansa leka ensera ke ditusui orang ke tuai dulu. Kebuah jelu ke begempuru dia, laban deka ngulu sebengkah pengerami ti alai sekeda bala jelu berujika pengering.

Jelu ke bisi nguang kia ukai anchi pemayuh-mayuh. Jauh mayuh ari beluh di Rantau Kepayang, banyak ari lemetak di Tinting Banjang, banyau ari likau genggam meranggang. Ni ke besai, ni ke mit. Ni ke indu, ni ke lelaki.

Ni tuai, ni ke biak. Ni ke bujang, ni ke dara. Bisi bala jelu ke dia, baka sida rimau, sida badak, sida gajah, sida chemaru enggau sida mayas, datai ketegal deka enggau berujika pengagah. Tang kemayuh agi jelu ke begulu dia, baka sida nyumbuh, sida kijang, sida babi, sida landak, sida angkis, sida tengiling, sida kera, sida rasung enggau sida batih, ketegal deka meda bala jelu ke beruji ngambika nemu bagi jelu ke nyulut pengagah ari semua jelu ke diau dalam kampung luar nya, rambau nya.

BERUJI PENGAGAH

Huh! Ukai anchi-anchi penyapuh, pengeriuh bala jelu ke dia. Lebuh semua jelu udah terenah datai, dia Raja Seliman (singa), lalu nyebut bagi sida ke udah masukka nama enggau beruji pengagah. Iya ke dulu bendar ngemasukka diri nya Gajah. Ditangkanka Chemaru. Udah nya Badak. Udah nya Rimau. Bansa ular, semuti Sawa berani enggau.
Udah Raja Seliman nyebut nama sida jelu nya tadi, iya lalu bejaku baru, nentuka nyangka agi bisi sida bukai ke deka enggau beruji tang mih apin ngantung nama.
“Kati agi bisi ari kitai mayuh tu, iya ke ngasaika diri gagah, tang apin ngantung nama?”
Lebuh nya Tekura ke duduk ba selepak bandir meranti tepedaka bindu ke udah setengah dilamun daun kayu ba selepak bandir meranti ke sepiak iya.

“Tentu nya bindu anak mensia ke enda ingat dibai iya pulai lebuh beban ditu suba,” ku ati Tekura. Iya lalu nyigul Pelanduk.

Tekenyit kena sigul, Pelanduk lalu nengir. “Lapa iya tu tak sebarang sigul!” Lalu dipelutka iya mata ngagai Tekura.

“Alai Sambi, nuan nguji!” sadang Tekura.

“Bah, lapa nuan-empu enda dih!”Tekura enda terus nimbal Pelanduk. Tak pansut mih jaku iya, lalu ditujuka iya ngagai Raja Seliman.

“Hemmm!!” ku Tekura dulu nerakan. “Bisi, Raja! Tu iya, Pelanduk! Iya tu bisi ati deka enggau beruji, tang mih iya malu madahka diri deka!”Ninga nya, bala jelu lalu chapuh ketawa sambil merening ngagai Pelanduk.

Sida ukai semina ketawa tang mih nyau ngelenyai, betatika iya ke ngelusing nya belayan, berani-rani deka enggau beruji ngelaban jelu ke besai, ke endang ditemu gagah.

Pelanduk empu nyau temati-kutu berundingka diri empu ke tak disuika Tekura bansa nya. Disanggup enggai nyadi, enda disanggup pen lebih agi ga enggai nyadi, laban enggaika dikumbai nyau ngelanyaika atur Raja. Nya mih tak sereba salah: ditelan parai apai, dilua parai indai.

“Nuan tak macham-macham, Sambi….!” ku Pelanduk nganu Tekura. Pelanduk lalu bejaku ngagai Raja Seliman. Ku iya, “Ka pan enda, Raja Besai, ga udah kena pilih. Nguji ngapa mih tu! Tang ti alah, ukai nya baka ke ditunu dih!” Mua Pelanduk muche-uche ngapa. Bala jelu merening ngagai iya magang-magang, betatika gamal iya ke ka mesai buah tekang tak berani deka nyatup orang besai, orang kering baka bala sida Gajah, sida Badak.“Hum, tak keruan enda iya! Tak enda ngipak-ngipak!” ku ati sida.

Raja Seliman empu pen nyau ketawa alam ati, ngerundingka pengemit gamal Pelanduk, tak besai amat chakap ati. Mit pan gamal enti tak kala udah dipeda empa, isa ga agi, ku ati Raja Seliman. Ke tu, ku ati Raja, tak enda kala ninga rita ingkat ke laut. Raja lalu bejaku. Ku iya:“Nya mih, minta semua kita ke deka enggau beruji nya mansang ke mua kia ke,” ku atur Raja.

Dulu Rimau angkat, lalu engkechit, mansang ke mua. Iya ga endang jelu lanchat. Ke mua ga Badak. Lalu ditangkanka Chemaru. Lalu ngasur ke mua ga Sawa. Mansang ga Gajah. Nyau bigap-bigap pejalai Gajah sambil miau-miauka belalai iya. Kepenudi bendar, baru tudah Pelanduk junuk-junuk mansang ke mua. Sereta Pelanduk masuk, bala jelu – mit besai, indu lelaki, tuai biak – lalu nebah nyawa belaluka iya. Sida nyemaleka iya. Pelanduk enda ibuhka diri ke disemaleka, laban runding iya antara sedar enggau enda. Iya tembu layap berundingka chara iya ulih mantaika pengering diri ngagai semua jelu.

Betampung…

See author's posts


Manfaatkan kemampuan minyak sawit

KUALA LUMPUR: Pemegang kepentingan dalam industri minyak sawit boleh meyediakan kebolehkesanan digital masa nyata (real time) dengan memanfaatkan teknologi blockchain berkos rendah, kata pengasas dan ketua pegawai eksekutif Sumwin Group, U.R. Unnithan.

Beliau berkata, ini dapat menyediakan peluang hebat, terutamanya kepada pekebun kecil untuk mencapai kemampanan (tahap prestasi yang baik) serta mendapat imbuhan mencukupi atas usaha mereka.

“Ini merupakan peluang besar industri minyak sawit untuk memperlihatkan ketelusan dan keterlihatan masa nyata yang dinamik, sekali gus, membuktikan minyak sawit sememangnya lestari dan menepati norma “Tiada Penebangan Hutan, Tiada Gambut dan Tiada Exploitasi” (NDPE) dan menenangkan kelantangan  negara-negara Kesatuan Eropah dan pertubuhan bukan-kerajaan yang sangat kritikal terhadap kelestarian minyak sawit”.

Unnithan berkata demikian dalam pembentangan slaid bertajuk “Challenges & Opportunities for the Palm Oil Industry in the Areas of Biodiesel, Sustainability & Food Safety” di Seminar Internet Minyak Sawit (Pointers) yang berlangsung selama tujuh hari anjuran Majlis Minyak Sawit Malaysia (MPOC) dan Bursa Malaysia, bermula dari 22 hingga 28 Jun.

Sehubungan itu, beliau menggalakkan pihak berkepentingan dalam industri minyak sawit mengguna pakai platform “Digital Collaborative” Dibiz, penyelesaian inovasi digerakkan oleh Blockchain yang menghubungkan rantaian bekalan.

Dengan adanya kesan rantaian dan pengambilan data, Dibiz boleh menyediakan manfaat nilai tambah yang mendorong semua pemegang kepentingan berkolaborasi untuk kebolehkesanan dan menjadi sebahagian daripada platform urus niaga mampan.

“Platfrom Dibiz dapat memperkasakan perusahaan untuk mencapai 11 daripada 17 matlamat pembangunan mampan Pertubuhan Bangsa-bangsa Bersatu menerusi kerjasama seluruh industri,” tambah beliau. – Bernama

See author's posts


Mechamato cipta sejarah, menang anugerah di Tokyo

KUALA LUMPUR: Siri animasi Mechamato mencipta sejarah apabila menjadi animasi luar Jepun yang pertama diumum sebagai pemenang bagi kategori anugerah ‘Anime Fan Award’ di Tokyo Anime Award Festival (TAAF) 2023.

Ketua Pegawai Eksekutif Animonsta Studios (Monsta) Nizam Abd Razak berkata, kemenangan itu ialah satu permulaan yang baik untuk siri animasi terbitan studio tempatan itu di pasaran Jepun serta pasaran antarabangsa.

“Kami berterima kasih kepada semua yang mengundi Mechamato. Kami sangat teruja dengan anugerah Tokyo Anime Award Festival dari Jepun, sebuah negara yang terkenal dengan industri animasi mereka.

“Monsta yakin Mechamato akan dapat memikat hati penonton Jepun terutama daripada golongan kanak-kanak kerana konsepnya yang unik dan ceritanya yang penuh dengan nilai-nilai murni,” katanya dalam satu kenyataan hari ini.

Keputusan itu diumumkan menerusi laman rasmi TAAF yang menyaksikan Mechamato berjaya meraih sebanyak 40,590 undian daripada peminat animasi, mendahului 50 lagi pesaing dalam kategori sama.

Mechamato layak untuk dipertandingkan setelah animasi itu ditayang di saluran Cartoon Network Japan pada Mac 2022. Populariti siri animasi dari Malaysia itu melonjak naik apabila ia disiarkan di platform penstriman Netflix Jepun pada Oktober 2022.

Sementara itu, Pengarah Pemasaran Monsta Faiz Zainal Aabidin dalam kenyataan sama berkata anugerah itu diharapkan dapat menjadi batu loncatan untuk pihaknya mendapatkan keyakinan para pengedar di Jepun untuk menerima hasil karya anak Malaysia.

“Terima kasih diucapkan kepada Cartoon Network Japan kerana memberi kepercayaan kepada siri animasi Mechamato.

“Kami tidak mahu berhenti hanya di sini. Monsta akan terus berusaha untuk membawa siri Mechamato ke stesen televisyen tempatan Jepun, dan kalau mampu, untuk menayangkan Mechamato Movie di pawagam Jepun juga,” katanya.

Siri Mechamato kini ditayangkan di lebih 70 negara termasuk Jepun, Korea Selatan, Australia, New Zealand dan India.

Mechamato Movie yang ditayangkan di pawagam seluruh Malaysia pada 8 Disember 2022 kini telah berjaya meraih kutipan lebih RM36 juta dan masih ditayangkan di pawagam tempatan untuk minggu yang ke-10. – Bernama

See author's posts


Covid-19: Kes jangkitan semula di Hong Kong

PARIS: Sekumpulan pengkaji di Hong Kong pada Isnin, mengenal pasti dan mengesahkan kes pertama di dunia membabitkan jangkitan se- mula Covid- 19.

Dapatan itu menimbulkan persoalan mengenai ketaha-nan imuniti, sama ada ia bo- leh diperoleh secara semula jadi atau memerlukan vaksin.

Pakar Mikrobiologi di Fakulti Perubatan, Univer- siti Hong Kong, Kelvin Kai Wang To berkata, ada kebarangkalian bagi bekas pesakit Covid-19 untuk dijangkiti semula.

“Kajian kami menunjukkan imuniti bagi jangkitan Covid tidak bertahan lama, bahkan jangkitan semula boleh berlaku agak pantas,” katanya dalam wawancara dengan AFP.

Pendedahan mengenai po- tensi bagi jangkitan semula wabak itu selepas insiden membabitkan seorang lelaki warga Hong Kong berusia 33 tahun yang melalui sa- ringan mandatori awal bu- lan lalu di lapangan terbang Hong Kong selepas pulang dari Eropah.

Ujian calitan yang dilakukan itu mendapati beliau positif Covid-19. Berita itu amat mengejutkan kerana lelaki itu sudah disahkan pulih sepenuhnya selepas didapati dijangkiti wabak itu kira-kira empat bulan lalu dan dianggap mempunyai imuniti khususnya selepas melepasi jang- kitan sama.

Bagi mengenal pasti sama ada lelaki itu dijangkiti se- mula atau ia tersebar mela-lui virus Covid-19 baharu, Kai-Wang To bersama kumpulan penyelidiknya menghimpunkan kedua-dua jenis virus berkenaan dan membandingkan genom dan kod genetiknya.

Hasil daripada kajian itu mendapati kedua-dua virus itu adalah berbeza daripada sudut baka atau kumpulan.

“Virus ini bermutasi setiap masa. Agak mustahil untuk bekas pesakit Covid- 19 untuk mendapat virus kedua ketika jangkitan pertama,” katanya.

Sementara itu, Pe- runding Kanan Saintifik bagi projek genom Covid-19 di Welcome Sanger Institute, turut mengulas mengenai da- patan kajian  berkenaan.

“Kajian ini menghuraikan bukti kukuh jangkitan semula berbanding penyelidikan terdahulu. Ini disebabkan ia menggunakan turutan genom bagi virus untuk mengasingkan kedua-dua jenis jangkitan,” katanya.

Setakat ini, banyak kes di- syaki sebagai jangkitan semula dilaporkan, bagaimanapun masih belum ada kajian yang menunjukkan virus itu berkemungkinan masih ada dan muncul semula selepas beberapa minggu atau bulan. – AFP

See author's posts


Percepatkan kaedah projek Lebuh Raya Pan Borneo

KUCHING: Kementerian Kerja Raya (KKR) telah mengkaji mempercepatkan kaedah pelaksanaan projek Lebuhraya Pan Borneo dan projek-projek pembangunan jalan di Sabah dan Sarawak.

Menteri Kanan – Kerja Raya Dato Sri Fadillah Yusof berkata, perkara berikut adalah antara pencapaian beliau selama 100 hari menerajui KKR.

“KKR juga telah mendapat peruntukan tambahan sebanyak RM782 juta bagi tujuan senggara Jalan Persekutuan di seluruh negara, mengaktifkan Jawatankuasa Penswastaan Lebuhraya untuk mengkaji semula arah tuju projek-projek inisiatif swasta, melaksanakan cadangan tawaran baharu program dan projek-projek ‘quick-win’ di bawah kluster infrastruktur.

“Kita juga mengaktifkan semula Ikrar Aku Janji ‘Zero Potholes’ melibatkan semua Jurutera Jabatan Kerja Raya (JKR) Daerah,” katanya dalam kenyataan media, semalam.

Menurutnya, ia selari dengan keadaan semasa KKR telah melancarkan kerja-kerja undi projek kecil Jabatan Kerja Raya (JKR) secara atas talian seterusnya membantu kontraktor-kontraktor kecil.

“Sebaik kembali dipilih menerajui semula KKR juga saya telah mengaktifkan semula inisiatif program aduan awam ‘RakanKKR’ sebagai mata dan telinga kerajaan.

“Bagi memastikan pematuhan terhadap SOP selain pemantauan rapi dan pemeriksaan berterusan oleh Lembaga Pembangunan Industri Pembinaan Malaysia (CIDB), saya sendiri turun padang untuk meninjau keadaan di tapak pembinaan.

“Selain daripada pematuhan SOP, syarikat pembinaan turut mengambil inisiatif membangunkan aplikasi khas bagi merekodkan kehadiran serta status kesihatan pekerja dan mengesan pergerakan pekerja supaya tidak melepasi kawasan projek semasa waktu bekerja,” jelasnya.

Tambahnya, dalam tempoh 20 April hingga 14 Jun lepas, sebanyak 7,699 lokasi tapak pembinaan telah diperiksa oleh CIDB.

“Daripada jumlah tersebut, 17 tapak pembinaan telah diarah tutup operasi buat sementara selepas didapati gagal mematuhi prosedur operasi standard (SOP) yang ditetapkan,” katanya lagi.

Mengulas mengenai pengalaman 100 hari, beliau berkata, ia penuh mencabar namun berkat kerjasama seluruh rakyat Malaysia, semua telah bersama-sama dapat menghadapinya daripada fasa Perintah Kawalan Pergerakan (PKP) kepada PKP Bersyarat (PKPB) dan PKP Pemulihan (PKPP).

“Ini kerana Jemaah Menteri di bawah kepimpinan Perdana Menteri Tan Sri Muhyiddin Yassin dilantik ketika pandemik Covid-19 menular di seluruh dunia dengan seminggu selepas kabinet baharu mengangkat sumpah,  PKP telah diumumkan bermula.

“Saya lebih banyak terlibat dalam mesyuarat menangani penularan Covid-19 terutamanya PKP yang pada mulanya diadakan setiap hari, selain terlibat dalam Sidang Khas Majlis Keselamatan Negara (MKN) mengenai Covid-19 yang dipengerusikan Perdana Menteri dan turut menghadiri  Mesyuarat Majlis Tindakan Ekonomi bagi isu berkaitan,” katanya lagi.

See author's posts


Dua mangsa maut dalam kemalangan Jalan Bau-Lundu dikenal pasti

KUCHING: Dua mangsa yang maut dalam kemalangan di Jalan Bau-Lundu pagi tadi dikenal pasti sebagai Then Ah Thaw, 83, dan menantunya, Lim Nyun Kie, 63 tahun.

Ketua Polis Lundu DSP Damatarius Lautin berkata kedua-dua mereka meninggal dunia dalam kemalangan di Kampung Stungkor itu yang melibatkan sebuah treler, Perodua Kenari, Proton Saga dan Perodua Myvi.

Katanya, Then adalah penumpang di bahagian kereta dan terhumban keluar kerana dipercayai tidak memakai tali keledar manakala Lim adalah pemandu kereta terbabit.

Beliau berkata, isteri Lim yang duduk di bahagian belakang kereta mengalami kecederaan di bahagian kepala. Mereka semua berasal dari Kampung Sebigo dan dua yang meninggal dunia adalah petani.

“Siasatan awal mendapati, sebuah lori sedang menuju ke Lundu membawa batu kelikir dan kereta yang datang dari arah bertentangan, Perodua Kenari hilang kawalan dan melanggar bahagian belakang treler.

“Pada masa sama, Proton Saga melanggar Perodua kenari dari belakang dan ini mengakibatkan Perodua Myvi melanggar lori. Keadaan jalan pada masa kemalangan adalah basah,” katannya.

Pemandu lori, Proton Saga dan Perodua Myvi tidak mengalami kecederaan manakala pemandu Perodua Kenari dibawa ke Hospital Umum Sarawak (HUS) untuk rawatan.

Kes disiasat di bawah Seksyen 41 (1) Akta Pengangkutan Jalan 1987.

Dua mayat pula dibawa ke Hospital Lundu untuk bedah siasat.

Oleh Connie Chieng

See author's posts


Kerjasama sektor tenaga dan karbon antara Sarawak, Singapura

SINGAPURA: Kerjasama Singapura-Sarawak dalam sektor penyaluran tenaga boleh diperbaharui dan perdagangan karbon adalah dua perkara dibincangkan di republik itu hari ini.

Perbincangan itu dibawa dalam pertemuan antara Perdana Menteri Datuk Seri Anwar Ibrahim dengan rakan sejawatan dari Singapura, Lee Hsien Loong.

Premier Sarawak Datuk Patinggi Tan Sri Abang Johari Tun Openg yang turut sama dalam rombongan Malaysia itu berkata perkara itu dikemukakan Anwar kepada Lee.

“Anwar Ibrahim telah membangkitkan isu mengenai cadangan untuk eksport tenaga elektrik dari Sarawak ke Singapura yang juga akan melibatkan persetujuan Kerajaan Indonesia,” katanya kepada pemberita sebelum berangkat pulang ke Sarawak di sini petang tadi.

Sehubungan itu, Abang Johari berkata, kabel elektrik dasar laut dari Tondong, Sarawak ke Singapura akan melibatkan jarak sepanjang 720 kilometer (km) dan sekurang-kurangnya 70 peratus laluan tersebut berada di perairan Indonesia melalui koridor Muri-Midai.

“Jika menjadi kenyataan melalui projek tersebut dengan kos sehingga SGD 8 bilion, Sarawak berpontensi mengeksport sehingga 1,000 megawat tenaga ke Singapura.

“Bagi pihak Sarawak, Datuk Seri Anwar juga telah menyentuh mengenai potensi kerjasama perdagangan karbon antara pihak swasta Singapura dan Sarawak,” katanya.

Sehubungan itu, katanya, kerjasama tersebut ketika ini masih dalam peringkat perbincangan antara swasta Singapura dan Sarawak.

See author's posts


Dunya Pemerindang Tetap aktif taja enda tebilang

POPULARITI nya semina jereki sementara. Iya tau datai sereta lenyau sebarang maya. Populariti bepanggai ba lagu / album ke bisi ba maya nya. Populariti enda seratus persen nunjukka kualiti laban lagu ke popular enda semesti lagu ke bekualiti. Professor Dr. Dieter Mack nerangka lagu pop nya semua bansa muzik ke benung ngerembai seriris enggau pengerembai media audio-visual kenyau ari pun abad ke-21. Lagu popular ku iya suah dikaitka enggau ‘prestasi’ asil jual rikot iya, penuduk ba tangga tauka rating iya dipasang ba radio enggau pengelaku tikit ti dijual maya konsert artis rikot. Kelimpah ari nya, lagu popular mega suah diperitaka nengah media chelak enggau media elektronik.

Betemu baru kitai ba ruang pemerindang ke minggu tu. Sekali tu kitai bekunsika berita ari siku ari penanyi lima seraban diri menyadi ke ngelar diri Maring’s 5. Simon Maring diatu gawa nyadi Pegawai Tadbir dan Diplomatik (PTD) ba Kementerian Pelancongan dan Kebudayaan Malaysia Putrajaya. Sebedau ngerikot album kompilasyen begulai enggau Maring’s 5, Simon Maring udah kala ngerikot lagu duet begulai eggau menyadi iya empu Juliana Maring ba lagu Pegai Teguh Tali Semaya. Lagu nya dirikot seduai iya ba Syarikat Irama Sibu dalam taun 2002 suba. Lagu nya mega kala nyadi ‘juara carta’ Rentak Ruai Cats FM lalu nyadi siti ari lagu ke pemadu lama beretan ba tangga carta nya. Pegai Teguh Tali Semaya mega udah mujur masuk final Anugerah Juara Rentak Ruai (AJARR) 2004.

ALBUM – MARING’S 5

Dalam taun 2011, Simon Maring enggau empat iku menyadi iya ke bukai Juliana Maring, Lorenze Maring, Moreen Maring enggau Edwin Maring udah mujur ngeluarka siti album kompilasyen Begulai Sejalai ari baruh kompeni rikot Begulai Sejalai Production (BSP). Album kompilasyen nya nerima sambut ti chukup badas ari peminat lagu Iban lalu mujur ngangkatka nama sida menyadi sebaris enggau nama artis popular Iban ke bukai. Entara lagu ke bisi ba album Begulai Sejalai nya Enda Betah (Juliana Maring), Asi Udah Nyadi Bubur (Simon Maring), Mutus Ati (Moreen Maring), Andal (Edwin Maring), Menalan Sunyi (Lorenze Maring), Merinsa (Moreen Maring), Pesan Ngagai Anembiak (Simon Maring), Kemari (Lorenze Maring), Sanggup Nebang Sanggup Ngesan (Edwin Maring) enggau Begulai Sejalai (Maring’s 5). Dalam taun 2012, BSP udah mega mujur ngeluarka album solo Juliana Maring.

‘THE SINGING PTD’

Kelimpah ari belagu, Simon Maring mega chakah ba pengawa main asal enggau aktiviti pemerindang ke bukai. Berindik ari pengawa ti dikemeranka iya diatu, Simon Maring selalu bisi peluang nyadi pengari menua Malaysia ba aum tauka ba penemuai ngagai mayuh bengkah menua nyengkaum Australia, Thailand, Indonesia, Mexico enggau Amerika. Kelimpah ari nya, Simon Maring mega udah dipaduka perintah Malaysia  nyadi Penyanding Penemu (subject matter expert) ba Kementerian Belia dan Sukan ungkup bidang main asal ba langgur pemansang Transformasi Nasional (TN50).

“Taja pan aku enda tentu aktif ba pengawa belagu baka artis kitai Iban ke bukai di Sarawak tang aku nemu nama utai ti nyadi ba industri. Iya ti bendar ati aku enda kala ngelengka lagu Iban taja enda aktif. Di Semenanjung ditu aku sigi suah enggau orang ba pengawa belagu. Iya ti bendar aku sigi agi aktif belagu lalu nya meh kebuah kadang-kadang bala bakih ke sama gawa enggau aku nundi sereta ngumbai aku ‘The singing PTD’”, ku Simon Maring nyaut tanya keterubah ba randau kami duai.

ALBUM BARU

Ditanya nama perambu iya ba taun ti deka datai, Simon Maring madahka iya udah bisi langgur deka ngeluarka album baru. Taja pan pia ku iya, album nya ila nyangka album single lalu tau mega album penuh enti sema bisi jereki.

“Aku sigi udah bisi niat ba deka ngeluarka single tauka album solo kediri empu. Aku ngasai udah datai ba timpuh endur aku aktif baru ba dunya pemerindang kelebih agi ba lagu kitai Iban di Sarawak. Besampi meh ke pemujur aku. Ba aku, semua pekara ba pengawa rekoding, ngaga lagu, muzik enggau pekara bukai ukai nyadi penanggul.

“Kebuah pia laban Begulai Sejalai Production (BSP) udah bisi ‘music programmer’ enggau komposer kediri empu. Taja pan munyi nya, ukai reti kami enda beguna tauka enda pechayaka orang bukai laban ba dunya pemerindang kitai patut mayuh kaban,” ku iya.

Ba album Begulai Sejalai Maring’s 5, semua sepuluh iti lagu digaga sida iya empu. Semua muzik ba album Begulai Sejalai Maring’s 5 nya mega sereta enggau album solo Juliana Maring digaga Ameria Evan @ Abon. Nama Abon nyangka jarang-jarang didinga di Sarawak laban iya gawa di Johor. Taja pan pia, Abon diatu udah mindah gawa ke Miri; gawa nyaga penerebai bilun. Juliana Maring mega diatu sama udah gawa  di Miri lalu udah mupuk dikangauka orang belagu ba mayuh bengkah tempat di Miri, Bintulu enggau Tatau.

Ngenang langgur album baru iya ti deka datai, Simon Maring madahka diatu iya benung ngumpul lagu ari mayuh komposer.

“Enti ulih aku enggai bepanggai ba siku komposer aja laban aku nguji deka mai mayuh  bansa rentak lagu; lagu sera baru. Ba aku, siku komposer semina pakar ba sebengkah tauka siti genre lagu aja.  Enti kitai ngubah sera enggau genre lagu diri, kitai patut ngiga komposer ke bebida; enda bepanggai ba siku komposer aja,” ku Simon Maring madahka gaya perambu ba album iya ti deka datai.

PESAN & TERIMA KASIH

Ba randau kami duai kepenudi, Simon Maring arap mayuh agi nembiak rebak baru ulih mantaika pengelandik diri belagu tauka bemain muzik.

“Aku arap mayuh agi nembiak kitai bansa Iban berani ngayanka pengelandik diri. Pengelandik ke bansa nya ulih mai kitai nyadi mensia ke lebih menyana sereta beguna. Iya mega ulih mai kitai bejalai ngagai tempat ke lebih jauh; dalam tauka luar nengeri. Ngena peluang tu aku enggai enda meri besai terima kasih ngagai semua DJ Radio ke udah masang lagu aku enggau Maring’s 5 ari ngelamatu ti udah. Terima kasih mega ngagai raban pengarang berita enggau bala pangan ke semampai nyukung aku.

“Sukung mega artis kitai ke bukai laban semina ngena chara besukung pangan diri industri muzik kitai Iban ulih ngerembai badas sereta ulih mai penguntung ngagai semua,” ku Simon Maring ngujungka randau kami duai.

Dikarang : Mr Tubai Pengerindu

See author's posts


Pakar digesa kemukakan cadangan bendung masalah pendengaran

KUCHING: Pakar pendengaran atau audiologis digesa mengemukakan cadangan kepada penggubal dasar yang dapat membantu melindungi orang ramai daripada kehilangan pendengaran.Timbalan Premier Sarawak Dato Sri Dr Sim Kui Hian berkata, terdapat keperluan untuk mewujudkan peraturan atau dasar baharu seperti itu.“Ketika ini, apakah dasar kita (untuk mencegah hilang pendengaran)?“Oleh itu saya menggalakkan golongan profesional daripada sektor awam dan swasta untuk bekerjasama dan mengemukakan cadangan kepada penggubal dasar,” ujarnya

Pada masa sama, beliau berkata,  Kerajaan Sarawak komited membantu orang ramai terutama kanak-kanak di negeri ini yang mengalami masalah pendengaran.“Kanak-kanak yang menjalani pembedahan kini mula menunjukkan kemajuan yang sangat memberangsangkan dan bertindak balas dengan baik.“Mereka mula menunjukkan tindak balas terhadap bunyi, mula bercakap, menghasilkan vokal serta sentiasa menjalani jadual susulan pendengaran dan pemulihan pertuturan di kawasan masing-masing.“Malah Kerajaan Negeri melalui Kementerian Pembangunan Wanita, Kanak-Kanak dan Kesejahteraan Komuniti telah meluluskan lapan implan koklea dan dua implan Auditory Brainstem (ABI) untuk lapan kanak-kanak dan remaja, dengan jumlah perbelanjaan yang diperuntukkan sebanyak RM620,000,” katanya.Beliau berkata demikian selepas melancarkan Karnival Saringan dan Kesihatan Pendengaran, Telinga, Hidung dan Tekak (ENT) Sarawak 2023 di Pasar Raya Farley di sini, semalam.Dr Sim yang juga Menteri Kesihatan Awam, Perumahan dan Kerajaan Tempatan mendedahkan beliau adalah antara yang terdedah kepada bunyi bising daripada persembahan mercun serta tarian singa.

“Negara perlu mempunyai dasar untuk membantu individu yang terdedah kepada bunyi bising seperti di tempat kerja atau dalam industri hiburan.

“Mujur saya ada jam tangan pintar yang telah menyedarkan saya untuk berada pada jarak jauh.“Meskipun mempunyai peringatan daripada jam tangan pintar untuk memaklumkan mengenai bunyi kuat, masih ada keperluan untuk membuat dasar bagi mencegah kehilangan pendengaran.Oleh AzreenKeria

See author's posts


Permintaan sewa hartanah jatuh separuh pertama 2020

KUALA LUMPUR: Permintaan sewa hartanah negara merosot 5.6 peratus dari tahun ke tahun dalam separuh pertama 2020 susulan pandemik Covid-19, menurut iProperty.com.my dalam laporan analisis permintaan hartanah separuh pertama 2020.

Portal hartanah itu berkata pemulihan pasaran menjelang akhir separuh pertama tahun ini telah mengurangkan kesan awal pandemik dan menyumbang ke arah penurunan keseluruhan yang lebih rendah.

Analisis portal itu dibuat berdasarkan kepada lawatan pengguna itu dan data penyenaraian hartanah kediaman dalam talian dengan tumpuan khusus kepada Kuala Lumpur, Selangor, Pulau Pinang termasuk Johor. Analisis sewa, yang dikatakan sebagai yang pertama seumpamanya di Malaysia, melihat kepada tiga jenis hartanah merangkumi rumah teres, kondominium dan kediaman servis.

Kondominium adalah jenis hartanah yang paling popular di kalangan pencari rumah sewa dalam empat pusat tumpuan itu, katanya.

iProperty.com.my juga mendedahkan bahawa hartanah bertingkat tinggi yang berharga rendah dalam pasaran sewa mencatatkan hasil penyewaan yang lebih baik iaitu melebihi 4.0 peratus berbanding hartanah bertanah seperti rumah teres, yang mencatatkan hasil sewa sebanyak 3.43 peratus pada separuh pertama 2020.

“Disebabkan keadaan buruk berikutan Covid-19, ramai rakyat Malaysia lebih cenderung untuk menyewa daripada membeli.

“Akibatnya, keperluan data permintaan sewa untuk harta kediaman adalah sangat bertepatan bagi mengukur minat pengguna kerana mereka mencari pilihan perumahan yang lebih berpatutan dan fleksibel,” kata Pengurus Besar (Penyelesaian Data Pelanggan & Kualiti) operator portal berkenaan, REA Group Asia, Premendran Pathmanathan.

Beliau juga berkata memandangkan kemampuan menjadi faktor terpenting dalam pasaran perumahan semasa, sewa hartanah menyediakan penyelesaian sementara bagi keperluan perumahan dan ketersediaan data permintaan sewa akan berfungsi untuk membantu semua pihak berkepentingan dalam membuat keputusan yang lebih tepat. – Bernama

See author's posts


Siklon Amphan: Ribuan penduduk dipindahkan

NEW DELHI: Pihak berkuasa di negeri Odisha dan Benggala Barat, India pada Selasa memindahkan ribuan penduduk ke kem bantuan berikutan siklon Amphan yang diramal melanda, lapor agensi berita Xinhua.

Siklon yang boleh mencetuskan ribut kuat itu dijangka membadai Benggala Barat pada Rabu petang.

“Ia adalah siklon kedua kuat – yang terbentuk di Teluk Bengal selepas 1999. Kelajuan angin di laut sekarang 200-240 kilometer sejam. Bergerak menuju arah utara barat laut,” kata Ketua Pengarah Jabatan Meteorologi India (IMD) Mrutyunjay Mohapatra.

Sementara itu, Menteri Dalam Negeri Amit Shah berkata, 300,000 penduduk di Benggala Barat sudah dipindahkan dan juga penduduk di daerah Bhadrak serta Kendrapada Odisha.

Ketua Pengarah Pasukan Tindak Cepat Bencana Negara (NDRF) S N Pradhan berkata, 41 pasukan dikerahkan ke Benggala Barat dan Odisha sebagai persiapan menghadapi siklon.

IMD mengeluarkan amaran peringkat ‘oren’ untuk Benggala Barat dan Odisha.

Pihak berkuasa menasihati nelayan supaya tidak turun ke laut sehingga Khamis.

Siklon diramal melanda ketika India sedang berjuang melawan Covid-19, yang telah menjangkiti 101,139 dan mengorbankan 3,163 orang. – Bernama

See author's posts


Kubah masjid runtuh, 12 tercedera

JAKARTA: Sekurang-kurangnya 12 orang cedera apabila sebahagian kubah masjid di Sulawesi Selatan, Indonesia runtuh.

Masjid di daerah Ujung Tanah, Makassar yang dibina pada 1993 dilaporkan runtuh ketika ratusan jemaah termasuk kanak-kanak berkumpul untuk menunaikan solat Tarawih.

Datuk Bandar Makassar Danny Pomanto berkata mangsa yang cedera telah dibawa ke hospital tentera, pusat kesihatan masyarakat Pattingalloang dan Hospital Akademis Jaury.

Beliau juga mengarahkan semua pihak berkuasa yang berkaitan memberi sokongan kepada mangsa yang cedera dan mengarahkan penutupan sementara masjid.

Siasatan sedang dijalankan dengan kerjasama jabatan kerja awam bandar untuk mengenal pasti punca kejadian, ketua polis Pelabuhan Makassar Yudi Frianto dipetik media sebagai berkata. – Bernama

See author's posts


Nelayan Gerigat digalak hasilkan produk sumber laut

KABONG: Golongan nelayan terutama di kawasan Kampung Gerigat digalak menghasilkan pelbagai produk berasaskan sumber laut yang dilihat mampu meningkatkan pendapatan kumpulan itu.

Ahli Dewan Undangan Negeri (ADUN) Kabong, Mohd Chee Kadir berkata ia berpotensi dibangunkan memandangkan kawasan ini amat kaya dengan hasil laut.

Katanya antara industri yang boleh diceburi termasuk menghasilkan keropok, bebola ikan, ikan masin dan pelbagai lagi produk yang boleh dieksploitasi untuk pasaran tempatan dan luar negara.

Umum mengetahui, Kampung Gerigat terkenal dengan hasil tangkapan ikan pelayak (ikan pipik), ikan kurau, ikan pari, ikan bakal putih dan hitam, tuahey (tohey) selain obor-obor.

“Inisiatif ini dapat mengubah nasib nelayan kerana selain menjana pendapatan sampingan, ia juga mampu meningkatkan ekonomi, sekali gus melahirkan usahawan berjaya dalam kalangan mereka.

“Kerajaan melalui pelbagai agensi berkaitan sentiasa membantu dan sewajarnya golongan nelayan mengambil peluang disediakan ini,” katanya semasa melakukan tinjauan di Pusat Nelayan Kawasan Gerigat dekat sini semalam.

Chee Kadir berkata golongan nelayan juga digalak untuk terlibat dalam perniagaan yang berasaskan perniagaan hiliran dalam usaha untuk menjana pendapatan sampingan.

Katanya lagi, industri perikanan bukan hanya fokus kepada menangkap ikan namun boleh dikembangkan dengan menjalankan perniagaan memproses makanan laut.

“Jadi kita mahu nelayan meningkatkan pendapatan dan menggalakkan mereka melakukan perniagaan hiliran yang sebenarnya dekat dengan mereka kerana hasil tangkapan boleh gunakan untuk proses produk makanan untuk dijual.

“Lembaga Kemajuan Ikan Malaysia (LKIM) sentiasa membantu nelayan untuk menjana pendapatan sampingan untuk menaik taraf kehidupan,” ujarnya.

Dalam masa sama kata Chee Kadir, ia secara tidak langsung mampu memberikan pulangan yang lumayan dan mampu menarik golongan muda untuk terlibat dalam industri perikanan tambahan harga ikan yang semakin lumayan dari semasa ke semasa ini.

Sehubungan itu beliau mahu stigma masyarakat yang memandang negatif kerjaya sebagai nelayan perlu dikikis supaya dengan penglibatan aktif golongan belia dalam industri ini penting sebagai pelapis kepada nelayan kini.

“Oleh itu, nelayan kini perlu aktif melibatkan golongan belia untuk sama-sama berbakti dan terlibat secara langsung turun ke laut sama menangkap ikan mengikut setiap langkah dan prosedur yang betul,” tegas Chee Kadir.

Turut mengiringi beliau ialah Pengurus Pusat Nelayan Kawasan Gerigat, Stredella Romina Lynne.

Oleh ADI SAFARMAN

See author's posts


Seri Tandi tidak patah semangat

INSIDEN persembahan dibatal pada saat akhir dalam satu majlis baru-baru ini menjadi pengalaman pahit bagi kumpulan Seri Tandi.

Imbas kembali insiden tersebut, Nurshamilya Amira Annuar Rigos lebih dikenali sebagai Leya Ameera, 31, menjelaskan Seri Tandi sepatutnya menjadi penari pengiring untuk persembahan nyanyian daripada penyanyi tempatan, Knowno, pada majlis itu namun pihak pengurusan membatalkan persembahan mereka tanpa sebab munasabah.

Terkilan dengan pembatalan tersebut, Leya meluahkan perasan menerusi video pendek dimuatnaik menerusi Facebook miliknya pada hari kejadian. Setelah video tersebut tular, akhirnya pihak pengurusan membayar ganti rugi terhadap Seri Tandi.

Menjelas lanjut semasa ditemui, Leya selaku pengasas Seri Tandi memberitahu mereka akan lebih berhati-hati dalam apa jua tindakan yang dilakukan selepas ini supaya tidak mencemarkan nama dan maruah.

“Kami cuba untuk tidak meletakkan harapan yang tinggi pada mana-mana tawaran yang diberi selepas ini. Pada masa sama, kami kekal menjadi diri sendiri dan tetap kuat dalam memperjuangkan seni tari,” jelas Leya.

Ditanya mengenai penubuhan Seri Tandi, Leya berkata, nama Seri Tandi datangnya daripada perkataan ‘SriKandi’ (pahlawan wanita), cuma dibezakan dengan ejaan dan maknanya tersendiri. ‘Seri’ melambangkan wanita yang sentiasa berseri. ‘Tandi’ mengambil makna daripada perkataan Tandak/Tari.

“Seri Tandi ditubuhkan selepas saya berhijab dan nekad mencari cara bagaimana untuk terus aktif dalam dunia tari berimejkan wanita bertutup dan sopan.

“Idea penubuhan Seri Tandi tercetus, setelah saya dilantik sebagai Ketua Sayap Srikandi dalam Pertubuhan PSMA Spring 12 Warisan Wa Bojeng.”

Leya menambah, dia dan sahabat yang lain mula mempelajari gerak dan bunga silat daripada Guru Utama, Hazemi Bojeng pada  2022.

“Kami diajar setiap langkah silat Pertubuhan PSMA Spring 12 dengan teliti sama seperti pesilat yang lain. Beberapa guru muda turut menjadi penasihat kami dari segi gerakan silat yang boleh dialun menjadi tarian.

“Guru utama mengingatkan kami bahawa gerakan silat itu sebenarnya bebas kerana ia terhasil sebagai gerak mempertahankan diri dan daripada situ kami mengolah segala rentak tari mengikut kebebasan kami sendiri tanpa terikat dengan sebarang gerak asas,” kata Leya.

Jelas Leya, Seri Tandi mempunyai misi dan visi setelah ditubuhkan iaitu untuk membuka mata masyarakat bahawa wanita berhijab juga boleh menjadi penari kebudayaan dan silat bukan hanya khas kepada wanita Melayu.

“Ia menunjukkan ketangkasan dalam kelembutan seorang wanita menerusi tarian dan menarik minat masyarakat khususnya wanita terhadap seni mempertahankan diri sekali gus mewujudkan tahap keistimewaan tersendiri bagi silat tari untuk dipersembahkan,” katanya.

Mengenai perancangan seterusnya, menurut Leya, Seri Tandi tidak mahu patah semangat dan akan bergerak aktif untuk terus bertahan dalam bidang seni.

“Kami akan mengambil seberapa banyak peluang untuk membuat persembahan di mana-mana majlis keramaian. Syukur Alhamdulillah..Seri Tandi bakal membuat kemunculan menerusi video lagu Knowno yang akan diberi nafas baharu pada masa terdekat.

“Saya berharap semoga Seri Tandi dikenali, disenangi dan diterima ramai dan menjadi sebuah kumpulan yang penuh dengan keikhlasan dan kasih sayang,” ujar Leya.

Oleh Yanti Sham

See author's posts


Projek jalan raya Sarawak ke Sabah diteruskan tahun ini

LIMBANG:  Projek pembinaan Jalan Perhubungan Sabah Sarawak (SSLR) akan diteruskan dalam tahun ini, kata Timbalan Premier Sarawak Datuk Amar Awang Tengah Ali Hasan.

Katanya, ia antara keutamaan dan agenda utama pembangunan di Utara Sarawak dalam usaha meningkatkan jalinan perhubungan dan pembangunan lain.

“Projek pembangunan itu diteruskan untuk dilaksanakan pada tahun ini bagi memastikan Limbang dan Lawas terus terjalin dengan kawasan lain di Sarawak dalam usaha menyokong pembangunan yang berterusan.

“Oleh itu, projek yang diberi tumpuan termasuk pembinaan kemudahan jaringan jalan raya, meneruskan projek pembinaan lebuhraya pesisir utara, kemudahan sistem telekomunikasi selain SSR,

“Infrastruktur seperti jalan raya, jambatan ini penting seperti Lebuhraya Pesisir Utara. Insya-Allah kita akan mulakan pada tahun ini. Kita sudah mendapat persetujuan kerajaan Brunei, SSLR juga akan dilaksanakan, fasa pertama sudah dalam pembinaan dan ini akan kita teruskan.

“Begitu juga jalan yang menghubungkan terus ke sempadan di antara Sarawak dengan Indonesia juga dalam perancangan kita,” katanya kepada media ketika ditemui selepas melakukan kunjungan Tahun Baharu Cina ke beberapa kediaman pemimpin kaum Cina di Limbang pada petang semalam.

Pembinaan projek SSLR akan mewujudkan satu rangkaian jalan raya berturap yang menghubungkan kedua-dua negeri di Borneo ini tanpa lagi melalui Brunei.

Pada 7 Ogos 2022, Perdana Menteri ketika itu, Datuk Seri Ismail Sabri Yaakob ketika berucap pada majlis perasmian pembukaan laluan Seksyen Pujut WPC11 Lebuhraya Pan Borneo Sarawak di Miri, berkata Kerajaan Persekutuaan telah meluluskan Projek Fasa 2 SSLR serta Projek Lebuh Raya Trans Borneo (LTB).

Penelitian teknikal bagi projek Fasa 2 SSLR dan LTB yang menghubungkan Miri, Limbang serta Lawas itu sudah di peringkat akhir. Kedua-dua projek mega ini bakal menghubungkan Miri, Limbang dan Lawas seterusnya ke Sabah melalui dua pilihan jaringan jalan raya.

Awang Tengah berkata, kerajaan turut membangunkan kemudahan asas melibatkan jalan-jalan kampung di kawasan luar bandar.

“Dari segi kemudahan asas seperti bekalan elektrik, yang utama ialah kita dalam perlaksanaan sekarang iaitu untuk menyambung Limbang dan Lawas kepada State Grid, dan mudah-mudahan  ini akan dapat disiapkan tahun depan.

“Dengan terlaksananya projek ini maka ia akan memudahkan kita untuk memperluaskan lagi bekalan elektrik ke kawasan luar bandar. Bekalan air juga kita akan beri tumpuan, kita akan beri tumpuan supaya kita dapat memperluaskan lagi liputan bekalan air,” katanya.

Turut sama pada program itu ialah Timbalan Menteri Pengangkutan, Datuk Hasbi Habibollah, Timbalan Menteri Industri Makanan, Komoditi dan Pembangunan Wilayah, Datuk Dr Abdul Rahman Ismail, Ahli Dewan Undangan Negeri (ADUN) Batu Danau Paulus Palu Gumbang dan Residen Limbang Yunus Tambi.

Awang Tengah dan rombongan mengadakan kunjungan Tahun Baharu Cina ke kediaman Pemanca Leong Boong Ming, Penghulu Chua Beng Soon dan Pengerusi Persatuan Hokkien Limbang  David Chua Kien Teen.

Oleh ADENG EDRUS

See author's posts


Malaysia-Singapura bincang hubungan, kerjasama dua hala di Hainan

KUALA LUMPUR: Hubungan dan kerjasama dua hala antara Malaysia dengan Singapura, antara yang dibincangkan pada pertemuan Perdana Menteri Datuk Seri Anwar Ibrahim dan rakan sejawatannya dari Singapura Lee Hsien Loong di Hainan, China pagi tadi.

Perkara itu dimaklumkan Anwar menerusi catatan di Facebook di sini, hari ini.

“Semoga hubungan akrab kedua-dua negara kian utuh dan subur. Insya-Allah,” katanya.

Pertemuan empat mata bersama Lee diadakan sebelum Anwar menghadiri Forum Boao bagi Persidangan Tahunan Asia (BFA 2023) di Hainan, China hari ini, yang merupakan sebahagian daripada lawatan rasmi empat hari Perdana Menteri ke China.

Semalam, pesawat khas yang membawa Anwar mendarat di Lapangan Terbang antarabangsa Boao pada 5.29 petang (waktu tempatan sama dengan waktu Malaysia).

Perdana Menteri diiringi oleh Menteri Pengangkutan Anthony Loke Siew Fook dan Menteri Pembangunan Kerajaan Tempatan Nga Kor Ming dalam lawatan berkenaan. – Bernama

See author's posts


Kedai ubat herba terbakar

SARIKEI: Kepulan asap tebal dari salah sebuah kedai menjual ubat herba di Jalan Repok menarik perhatian orang awam yang berada berhampiran dengan kedai tersebut.

Ketua Balai Bomba dan Penyelamat (BBP) Sarikei, PPgB Mahmudin Narudin berkata, pihaknya menerima panggilan daripada orang awam berkenaan kebakaran kedai tersebut pada jam 2.04 pagi semalam.

“Seramai lapan anggota bomba yang diketuai PBK II Bakar Ujang bergegas ke lokasi kebakaran setelah menerima panggilan kecemasan.

“Setibanya di lokasi, didapati kebakaran melibatkan sebuah kedai menjual ubat herba struktur kekal,” katanya ketika dihubungi Utusan Sarawak, pagi semalam.

Katanya, kedai tersebut terbakar 40 peratus dan kebakaran berlaku di bahagian belakang kedai.

“Kebakaran berjaya dikawal daripada merebak pada jam 2.46 pagi dan kerja-kerja ‘overhaul’ dilakukan oleh pasukan bomba.

“Operasi pemadaman api tamat sepenuhnya pada jam 3.46 pagi. Kebakaran tidak melibatkan sebarang kemalangan jiwa. Punca kebakaran dan jumlah kerugian masih dalam siasatan,” ujarnya. Tambahnya, turut berada di lokasi kebakaran ialah tiga anggota polis dan empat kakitangan SESCo.

Oleh Earl Anek

See author's posts


Musim MotoGP bermula 20 Julai

MUSIM MotoGP 2020 akan bermula pada 20 Julai di Sepanyol berikutan ‘lockdown’ Covid-19 dengan perlumbaan berturut-turut akan diadakan di litar Jerez, umum penganjur semalam.

Akan ada minimum 13 perlumbaan musim ini iaitu semuanya di Eropah antara Julai dan November selain mungkin empat lagi di luar benua pada akhir tahun ini.

Sama ada peminat boleh menghadiri perlumbaan bergantung kepada peraturan Covid-19 setiap negara tuan rumah .

“Semua tarikh, acara, dan kehadiran penonton akhirnya bergantung kepada evolusi wabak dan persetujuan kerajaan dan pihak berkuasa,” kata MotoGP dalam satu kenyataan.

Pada Khamis lalu, Grand Prix Itali di Mugello telah menjadi perlumbaan MotoGP kelapan musim ini yang akan dibatalkan kerana wabak Covid-19.

Musim ini pada awalnya dijadualkan bermula pada 8 Mac di Qatar tetapi hanya acara Moto2 dan Moto3 yang berlumba.

Perlumbaan Inggeris di Silverstone, Grand Prix Jerman di Sachsenring dan perlumbaan di Jepun, Australia, Finland dan Belanda semuanya dibatalkan.

Penganjur MotoGP Dorna telah menunggu Kerajaan Sepanyol untuk memberi lampu hijau agar perlumbaan di Jerez diteruskan sebelum mengumumkan jadual yang disemak semula.

Secara keseluruhannya Sepanyol akan menjadi tuan rumah tujuh perlumbaan, dengan Grand Prix Catalunya akan diteruskan di Barcelona pada 28 September, sementara dua perlumbaan berturut-turut juga ditempah di Aragon dan di Valencia masing-masing untuk Oktober dan November.

Grand Prix Czech akan menjadi perlumbaan ketiga dalam kempen kali ini pada 10 Ogos sebelum dua perlumbaan di Red Bull Ring, Austria dan dua lagi di Itali di litar yang digunakan untuk Grand Prix San Marino.

Le Mans akan menjadi tuan rumah Grand Prix Perancis pada 12 Oktober.

Kemungkinan perlumbaan di Amerika Syarikat, Thailand, Argentina dan Malaysia akan disahkan pada 31 Julai.

Bintang Sepanyol, Marc Marquez akan berusaha untuk memenangi gelaran kelas utama kelima berturut-turut dan ketujuh secara keseluruhan.

Juara dunia MotoGP tujuh kali, Valentino Rossi, yang akan berada dalam musim terakhirnya sebagai pelumba kilang Yamaha berkata, dia terdesak untuk kembali ke litar.

Musim Moto 2 dan Moto 3 akan disambung dengan kalendar yang sama, sementara akan ada tujuh perlumbaan MotoE termasuk di Perancis untuk pertama kalinya. – AFP

See author's posts


Shakhtar jumpa Inter pada separuh akhir

SHAKHTAR Donetsk mengalahkan Basel 4-1 dalam perlawanan suku akhir Liga Europa UEFA di Arena Aufschalke semalam untuk membuat temu janji dengan Inter Milan di separuh akhir Selasa depan.

Di Gelsenkirchen, Shakhtar menempah tempat mereka dalam empat kelompok empat pasukan terakhir dengan kemenangan ke atas Basel yang akan memberi Inter Inter sesuatu yang perlu difikirkan menjelang pertembungan separuh akhir mereka.

“Saya merasa luar biasa kerana kami telah bekerja keras dan kami yakin dapat mara ke final,” kata penjaring gol, Junior Moraes.

“Sekiranya anda ingin menguji diri sendiri, anda harus bermain menentang pasukan di tahap tertinggi ini.”

Pasukan dari Ukraine bermula dengan pantas dengan Moraes kelahiran Brazil, yang menanduk masuk sepakan sudut Marlos dengan perlawanan baru berlamgsung kurang dua minit, dan mereka tidak menoleh ke belakang semelepas itu.

Taison meletakkan Shakhtar dua gol di depan 20 minit kemudian apabila rembatannya melepasi jangkauan penjaga gol Basel, Dorde Nikolic.

Alan Patrick meletakkan keputusan tanpa keraguan menerusi sepakan penalti dengan perlawanan berbaki 14 minit setelah Taison yang meluru ke dalam kotak penalti dijatuhkan oleh pertahanan Basel, Yannick Marchand.

Shakhtar melengkapkan penampilan yang baik pada minit ke-88 apabila pemain pertahanan kanan, Dodo bergabung dengan Tete sebelum melakukan penyudah kencang.

Percubaan jarak dekat Ricky van Wolfswinkel untuk Basel seminit sebelum tamat tidak membuat perbezaan dengan kekalahan kekalahan besar buat pasukan dari  Switzerland itu. – AFP

See author's posts


Pakar China bakal tiba bantu pesakit Covid-19

CONNIE CHIENG

KUCHING: Satu pasukan pakar dari China dijangka tiba di
sini pada 26 April, menurut Menteri Kerajaan Tempatan, Dr. Sim Kui Hian (gambar).

Beliau berkata, Kerajaan Sarawak amat mengalu-alukan
kedatangan pakar-pakar perubatan ini dari wilayah Guangdong untuk membantu
pesakit-pesakit Covid-19 di sini.

Antara bidang pengkhususan pakar-pakar ini adalah kawalan
penyakit dan pencegahan, respirasi dan perubatan kritikal dan psikologi.

Sarawak telah mencatat jumlah kematian sebanyak 14
setakat ini dan 397 kes positif.

Dr. Sim mengulas bahawa kerajaan Sarawak akan memastikan
wabak Covid-19 ini akan dapat dibendung dan mereka yang sakit akan dapat disembuhkan.

Beliau berkata usaha ini hanya dapat Berjaya sekiranya
orang ramai memainkan peranan masing-masing. Oleh sebab yang demikian, beliau
meminta orang ramai supaya duduk di rumah manakala para pegawai hospital
berusaha membedung wabak ini.

Dr. Sim berterima kasih kepada pejabat konsulat China di
Kuching dan rakan-rakan Sarawak di China yang menderma 50,000 topeng muka dan
2,000 gaun pengasingan menerusi Jawankuasa Pengurusan Bencana Sarawak.

See author's posts


Kepentingan pengetahuan tentang buaya

PUSA: Kefahaman dan pengetahuan tentang buaya adalah penting sebagai langkah dan persediaan untuk mengelakkan diri dari serangan reptilia itu.

Menurut Ahli Dewan Undangan Negeri (ADUN) Beting Maro, Razaili Gapor berkata, Daerah Pusa contohnya, merupakan kawasan yang berisiko tinggi terhadap serangan buaya kerana penduduknya yang terdiri daripada petani dan nelayan amat bergantung harap terhadap sungai untuk meneruskan kehidupan harian.

Sehubungan itu, beliau menyambut baik penganjuran Program Pendidikan, Kesedaran dan Pemuliharaan Buaya di Dewan Kampung Tambak, Pusa semalam yang menjadi platform dalam mendedahkan pengetahuan untuk mengelak serangan buaya.

“Melalui program ini, Ketua Masyarakat dan Ketua Kaum(KMKK) dan Jawatankuasa Kemajuan Dan Keselamatan Kampung (JKKK) dapat menimba kefahaman dan pengetahuan tentang buaya dan langkah untuk mengelakkan serangan reptilia itu terutamanya yang menjadikan sungai sebagai pendapatan utama penduduk.

“Bagi menyelesaikan konflik buaya dengan manusia yang sering berlaku di Sarawak, mentaliti membunuh atau mengeluar semua buaya ganas di dalam sungai bukanlah satu jawapan yang munasabah untuk menangani konflik ini.

“Sebaliknya akan menjurus kepada pelbagai isu yang lain seperti keselamatan, keperluan teknologi dan senjata serta isu pembentukan moral masyarakat,” katanya semasa program itu semalam.

Dari pandangan berbeza, Razaili berkata, habitat buaya berpotensi untuk menjadi satu tarikan pelancong yang datang ke Sarawak.

Dalam pada itu menurut beliau, meskipun dianggap sebagai reptilia ganas, namun buaya turut memainkan peranan penting kerana ia merupakan pemangsa tertinggi dalam ekosistem sungai, mengawal populasi haiwan lain, mengawal jangkitan penyakit dari haiwan yang tidak sihat serta makanan untuk haiwan lain termasuk buaya sendiri.

Tambahnya, terdapat beberapa faktor yang menyumbang kepada berlakunya peningkatan konflik antara buaya dan manusia iaitu pertindihan habitat, tradisi dan kepercayaan serta populasi buaya yang bertambah di sesuatu kawasan.

“Manusia dan buaya sering berkongsi habitat atau kawasan yang sama untuk mendapatkan sumber makanan terutama di kawasan sungai.

“Faktor tradisi dan kepercayaan penduduk tempatan yang masih mengamalkan adat ‘mali’ (pantang) juga dilihat antara faktor menyumbang kepada konflik buaya dan manusia kerana menurut kepercayaan mereka, buaya akan membalas dendam sekiranya keturunan ia diusik (ditangkap atau dibunuh),” ujar beliau lanjut.

Justeru, kata Razaili program itu juga digunakan untuk berdialog bersama masyarakat kampung dalam membincang dan mencapai situasi ‘menang-menang’ iaitu meningkatkan pendapatan selain pada masa yang sama melindungi dan memulihara habitat liar dan alam semulajadi di kawasan terbabit.

Oleh ADI SAFARMAN

See author's posts


Tangguh tindakan undang-undang kepada PKS

KUALA LUMPUR: Persatuan PKS Malaysia menggesa bank komersial agar tidak mengenakan tindakan undang-undang terhadap Perusahaan Kecil dan Sederhana (PKS) yang gagal membayar balik pinjaman mereka kerana telah terjejas teruk disebabkan pandemik Covid-19.

Persatuan itu yang menyatakan sokongan kepada seruan Perdana Menteri Datuk Seri Ismail Sabri Yaakob supaya bank komersial tidak mengambil tindakan undang-undang terhadap peniaga kecil dan penjaja yang gagal membuat bayaran balik pinjaman berkata, PKS perlu diberikan peluang yang sama bagi membolehkan mereka pulih dan menyumbang secara positif kepada ekonomi sebenar dan pasaran kewangan.

Dalam kenyataan semalam, persatuan itu berkata kebanyakan perniagaan hampir tidak dapat bertahan atau cuba memperbaiki aliran tunai mereka.

“Aktiviti perniagaan adalah rancak dalam tempoh November hingga Februari. Tempoh ini akan menggalakkan perniagaan untuk pulih, meningkatkan pekerjaan, dan merangsang pertumbuhan.

“Penangguhan tindakan undang-undang kepada PKS, serta membenarkan mereka menangguhkan bayaran hutang matang akan membolehkan lebih banyak perniagaan dapat menampung perbelanjaan operasi dan bayaran faedah melalui penampan tunai dan perolehan mereka pada masa akan datang,” katanya.

Persatuan PKS Malaysia berkata pandemik telah memberikan tekanan yang besar kepada penampan tunai korporat.

“Berikutan sekatan pergerakan ekonomi akibat pandemik, beberapa perniagaan telah menutup perniagaan mereka atau hampir tidak dapat bertahan. Mujurlah pembukaan semula aktiviti ekonomi dan sosial pada pertengahan Ogos telah menambah baik sentimen perniagaan,” katanya.

Presiden kebangsaan persatuan itu Ding Hong Sing berkata campur tangan dasar adalah penting bagi menghindari akibat negatif kepada ekonomi sebenar dan pasaran kewangan.

“Dengan memberi jaminan atau peningkatan kredit, kerajaan boleh memudahkan tindakan penangguhan bayaran hutang kemudahan kredit dan ini akan mengurangkan keperluan modal bank apabila perniagaan menggunakannya.

“Penangguhan kepada PKS ini akan membolehkan mereka untuk pulih dalam tempoh yang giat ini. Secara keseluruhannya, ia akan menyumbang secara positif kepada ekonomi sebenar, pasaran kewangan, dan institusi kewangan,” katanya.

Pada 3 Disember, Ismail Sabri berkata, bank wajar mencontohi inisiatif institusi kewangan di bawah Kementerian Pembangunan Usahawan dan Koperasi seperti Bank Rakyat dan SME Bank yang tidak mengambil tindakan undang-undang terhadap golongan itu jika gagal membuat bayaran balik sehingga Jun 2022.

Perdana Menteri berkata, institusi kewangan lain di bawah kerajaan seperti Bank Simpanan Nasional dan Bank Pembangunan Malaysia Bhd juga diminta membuat pertimbangan sewajarnya kerana golongan peniaga mikro terkesan dan terbeban akibat pandemik Covid-19.

– Bernama

See author's posts


Jangan cemari institusi agama

LAWAS: Semua pemimpin politik, parti politik dan individu yang bergelar ahli politik diberi amaran untuk tidak mencemari institusi agama dan gereja sebagai medan berpolitik.

Adalah penting untuk semua pihak berkenaan menjaga kesucian rumah ibadat daripada menjadi gelanggang berpolitik dan memecah belahkan umat Kristian di Parlimen Lawas.

Timbalan Menteri Pembangunan Luar Bandar Malaysia, Dato Henry Sum Agong menjelaskan bahawa institusi gereja adalah tempat untuk beribadat dan menyatukan masyarakat.

Selain itu beliau juga memberi amaran agar tidak menyalahgunakan kedudukan dalam persatuan mewakili kaum atau sebagainya menjadi landasan untuk berpolitik.

Sebaliknya persatuan ini perlu dikukuh dengan nilai murni yang mengerakkan masyarakat untuk bersama membangunkan potensi diri dan ekonomi mereka.

Beliau yang juga Ahli Parlimen Lawas merangkap Ketua Cawangan Parti PBB Ba’kelalan menyatakan demikian pada mesyuarat Parti PBB Cawangan Ba’kelalan semalam di Hotel Seri Malaysia Lawas.

Henry Sum juga mahu semua yang berminat untuk menjadi calon GPS agar bersikap ‘gentlemen’ tanpa menggunakan nama pihak tertentu sebagai tiket untuk menjadi calon.

Sebaliknya mereka harus akur dengan kehendak rakyat dan juga keputusan Ketua Menteri selaku pengerusi GPS.

“Biarlah kita bersikap ‘gentlemen’ jika ingin menjadi ahli politik dan jangan sabotaj jika tidak terpilih nanti.

Politik adalah untuk masyarakat dan rakyat serta bukan untuk peribadi. Ini kerana akhirnya mandat daripada pengundi menjadi amanah yang mesti digalas dengan penuh tanggungjawab untuk membantu rakyat,” tambahnya.

Seterusnya beliau juga menyeru agar wakil setiap kampung menyenaraikan semua projek yang diperlukan di kawasan masing-masing melalui saluran yang betul.

“Sila beri senarai keperluan di kawasan masing-masing kepada Pusat Khidmat Parlimen Lawas untuk kita ambil tindakan.

Kita mahu agar setiap perkara diperinci dengan baik sesuai mengikut keperluan penting dan kedudukan kewangan kerajaan,” ujarnya.

Mesyuarat berkenaan turut membincangkan persiapan bagi menghadapi pilihan raya akan datang dan juga membuat senarai semak bagi persiapan untuk berbagai program parti PBB Cawangan Ba’kelalan.

Turut hadir Ketua Wanita Parti PBB Cawangan Ba’kelalan, Datin Tunong Palong, Ketua Pemuda Parti PBB Cawangan Ba’kelalan Raymond Braim dan ahli jawatankuasa tertinggi parti PBB Cawangan Ba’kelalan.

Oleh Adeng Edrus

See author's posts


Umat Islam sambut ramadan era kebiasaan baharu

PUTRAJAYA: Buat
pertama kali dalam sejarah, umat Islam akan menyambut Ramadan dalam era new normal
atau kebiasaan baharu susulan wabak Covid-19 yang melanda dunia dan Malaysia
tidak terkecuali.

Menegaskan bahawa
ibadah dan tradisi Ramadan kini adalah di rumah, Menteri di Jabatan Perdana
Menteri (Hal Ehwal Agama) Senator Datuk Seri Dr
Zulkifli Mohamad Al-Bakri     menjelaskan new normal yang dimaksudkan itu adalah tiada
solat fardu berjemaah, solat Jumaat dan solat tarawih berjemaah di masjid dan
surau bagi mematuhi Perintah Kawalan Pergerakan (PKP) yang dikuatkuasakan
kerajaan.

“Tidak ada juga
majlis berbuka puasa di masjid dan surau dalam tempoh PKP, begitu juga moreh
selepas selesai solat tarawih. Alternatifnya hidupkan ibadah dan tradisi
Ramadan kita di rumah.

“Kita semua
hendak beribadah dalam Ramadan sebagaimana sedia kala kerana ia adalah usaha
memelihara agama (hifz aldin) dalam maqasid al-syariah. Namun, memelihara nyawa
(hifz al-nafs) juga adalah penting ketika ini,” katanya dalam perutusan
khas yang disiarkan menerusi stesen televisyen semalam.

Zulkifli, yang juga
bekas Mufti Wilayah Persekutuan berkata, rakyat perlu sentiasa positif dan
bersyukur meskipun agar sukar untuk membiasakan diri dengan kebiasaan baharu
dalam menjalani ibadah puasa pada kali ini.

Justeru, beliau
menyeru orang ramai sentiasa positif dan bersyukur kerana terdapat orang lain
sedang bergelut dengan kehidupan mereka.

“Positif dan
sentiasa bersyukur. Itulah tema bagi Madrasah Ramadan pada diri saya bagi tahun
ini. Someone, somewhere, right now is
fighting for his or her life. You still have yours, so be thankful and spend it
in the obedience of Allah,” katanya.

Zulkifli berkata,
beliau secara peribadi mahukan Ramadan yang terbaik untuk umat Islam di negara
ini dan bersyukur kerana orang ramai memahami dan bersama-sama berjuang memutuskan
rantaian wabak Covid-19.

Beliau berkata,
semoga dengan ketibaan Ramadan pada kali ini akan menatijahkan taqwa dalam hati
sanubari kita sehingga mendapat mardhatillah (mendapat reda Allah) yang
akhirnya melayakkan kita menjadi hamba yang rabbani (hamba yang berjaya menurut
ajaran Islam).

Zulkifli turut
memberi kata-kata semangat kepada petugas barisan hadapan agar lebih kuat dalam
menjalani ibadah puasa serta menjalani tanggungjawab kepada negara demi
memastikan kesejahteraan seluruh rakyat

“Kepada frontliners,
sesibuk mana pun anda, jangan lupa untuk bersahur kerana ia   barakah. Anda perlu kuat untuk kami, demi
negara. Saya yakin, dengan Ramadan new normal ini, kita boleh sama-sama
laksanakannya. Jangan lupa doakan untuk Malaysia,・
katanya.

Menjangkakan bahawa
kemungkinan ada yang kepenatan bekerja, terutamanya petugas barisan hadapan,
Zulkifli berkata ibadah puasa adalah wajib mengikut   kemampuan.

“Tapi, diharuskan berbuka puasa apabila
tidak mampu melaksanakan puasa sepanjang hari tersebut atau dikhuatiri
sekiranya meneruskan ibadah puasa akan menjejaskan fokus dan kemampuannya untuk
merawat pesakit,” katanya.

Mengingatkan umat
Islam bahawa Ramadan adalah bulan ujian, Menteri di Jabatan Perdana Menteri itu
berkata adalah penting bagi mereka menjaga akhlak dan tutur kata dan sentiasa
sabar dalam menghadapi rutin seperti kepenatan beratur di pasar raya dan
keletihan menunggu dalam kereta semasa melalui sekatan jalan raya.

Meskipun tiada bazar
Ramadan, yang menjadi tumpuan rakyat majmuk Malaysia,   Zulkifli berkata umat Ramadan kali ini
mungkin menjadi permulaan mencipta juadah dan menu baharu untuk dinikmati
bersama keluarga selain menggunakan perkhidmatan penghantaran makanan atau
e-hailing bagi restoran makanan segera.

“Encik Ali boleh tempah Nasi Arab,
sedekahkan kepada Ah Chong. Auntie Tan boleh tempah KFC, sedekahkan kepada Puan
Wani. Encik
Nordin boleh tempah Nasi Kerabu, sedekahkan kepada Uncle Muthu. Ramadan
adalah bulan sedekah dan berkongsi kegembiraan dengan sesiapa sahaja di
sekeliling kita. Cuma, ingatan saya kepada rakyat Malaysia untuk tidak
membazir. Makan dan minumlah seadanya,” katanya. – BERNAMA

See author's posts


Cuaca melampau bunuh 140,000 penduduk Eropah

PAKAR EEA,Wouter Vanneuville.

KEJADIAN cuaca ekstrem seperti gelombang panas dan banjir telah menelan belanja di Eropah hampir 510 bilion Euro dan sekitar 142,000 nyawa sejak 40 tahun lalu, menurut laporan baharu yang diterbitkan pada 3 Februari lalu di AFP.

Dalam kajiannya, Agensi Alam Sekitar Eropah (EEA) menggesa agar langkah penyesuaian berterusan di peringkat individu dan negeri.

Menurut laporan itu, sebilangan kecil kejadian ekstrem iaitu sekitar tiga peratus daripada jumlah keseluruhan bagi kira-kira 60 peratus daripada bebanan kewangan yang ditanggung dari 1980 hingga 2020.

Apabila melibatkan kehilangan nyawa manusia, gelombang haba menyumbang 91 peratus dengan gelombang haba yang dialami pada musim panas 2003 membunuh kira-kira 80,000 orang.

“Gelombang haba yang sama selepas 2003 menyebabkan kematian yang jauh lebih rendah kerana langkah penyesuaian diambil di negara yang berbeza oleh aktor yang berbeza seperti pemasangan penghawa dingin,” kata EEA dalam satu kenyataan.

Di peringkat global, Pertubuhan Meteorologi Sedunia menganggarkan bahawa bilangan bencana berkaitan cuaca telah meningkat sejak 50 tahun lalu menyebabkan lebih banyak kerosakan, tetapi lebih sedikit kematian.

Jelas EEA, data dari 40 tahun yang lalu tidak membenarkan kesimpulan pasti dibuat sama ada peningkatan itu disebabkan oleh perubahan iklim kerana kerosakan yang sangat tidak teratur yang direkodkan pada tahun berbeza di Eropah.

“Semua bahaya yang kami gambarkan sebagai berkaitan cuaca dan iklim dipengaruhi oleh keadaan iklim. Itu tidak sama dengan mengatakan ia semua dipengaruhi perubahan iklim,” kata pakar EEA, Wouter Vanneuville.

Jelas Vanneuville, kajian terbaharu terutamanya hasil kerja Panel Antara Kerajaan mengenai Perubahan Iklim (IPCC) menunjukkan bahawa kekerapan dan keterukan kejadian seperti kemarau dan kebakaran hutan lebih mudah dikaitkan dengan perubahan iklim.

Sementara itu, kejadian seperti hujan batu masih terdapat kekurangan bukti.

“Bagi bencana seperti ribut bukan tropika, isyarat iklim di Eropah tidak jelas. Jadi, tidak pasti sama ada ia akan meningkat atau tidak.

“Tetapi, bagi kejadian iklim lain seperti kemarau, bukan sahaja di Mediterranean, tetapi di kebanyakan Eropah akan meningkat berdasarkan ramalan iklim,” ujarnya.

Jerman adalah negara di Eropah yang paling menderita dengan kerugian berjumlah 107 juta Euro (AS$120 juta) dan 42,000 mangsa sejak empat dekad lalu.

Ia diikuti oleh Perancis (99 bilion Euro dan 26,700 kematian) dan Itali (90 bilion Euro dan 21,600 kematian).

Hanya 23 peratus daripada kerosakan material di seluruh Eropah dilindungi oleh insurans, tetapi terdapat juga jurang perbezaan besar antara negara.

Di Romania dan Lithuania hanya satu peratus diinsuranskan berbanding 55 peratus di Belanda atau 56 peratus di Denmark.

Dalam pada itu, bencana alam seperti gempa bumi dan letusan gunung berapi tidak termasuk dalam angka ini kerana ia bukan meteorologi.

Menurut laporan serupa oleh agensi cuaca Pentadbiran Lautan dan Atmosfera Negara (NOAA) Amerika Syarikat (AS), AS mengalami 310 bencana cuaca dan iklim sejak 1980 dengan jumlah kerosakan melebihi AS$2,155 bilion.

See author's posts


Cherpan Lalau Pendiau:Raja Sebaginda Bujang seduai Anak Chuik Keramat

Dalam Tusun Ke-14 ti dibacha kitai minggu dulu nyin kemari, Dia Cherpan Lalau Pendiau: Raja Sebaginda Bujang Seduai Anak Chuik Keramatnyerita pasal Raja Sebaginda Bujang seduai Anak Chuik Keramat dilepaska ari rumah tutup nitihka perintah Baginda Raja Merom. Dalam minggu tu alai kitai tentu deka macha cherpan tu kujung ke agi. Nama enda kini kelikuh ti nyadi ba Tusun Ke-15 tu, aram sama-sama mih kitai macha cherpan tu nyentuk ngagai pengujung Tusun Ke-15 tu.

“Au, nuan nya tadi, Raja Muda?” Ati Raja Sebaginda Bujang bisi rawang diberi Anak Chuik Keramat. Iya lalu ngulurka jari, nabi Raja Muda. Raja Muda enda tepantup pengauk ati, tak lalu nyengkauk iya laban udah abis ati ninga berita tudah tuai deka dibunuh Raja Merom.

“Raja Besai, ah, iya tu lah menyadi tengah tua. Nama iya Raja Sebaginda Bujang. Iya diau di menua ulu,” ku Raja Muda.

“Memang betul, Raja Merom. Aku tu mih Raja Sebaginda Bujang ari Panggau Libau. Nyadi iya tu dikumbai Raja Muda, laban iya pengkuan ke kitai tiga diri menyadi. Nuan tuai pemali nama ke kitai tiga. Apai kitai Raja Meru.” Tak tau selubang utai ti disebut Raja Sebaginda Bujang seduai Raja Muda. Seduai sama diberi Anak Chuik Keramat rawang dalam ati.

“Nadai lah niang apai menya kala madahka aku iya nya aku bisi menyadi bukai. Semina utai ti kala dipadahka iya, aku tu anak tunggal, endang nadai menyadi bukai,” ku Raja Merom, laban ati iya apin bisi beamatka penemu Raja Sebaginda Bujang seduai Raja Muda.

“Sigi apai tepeselak runding, enda tepadahka pekara tu ngagai nuan,” timbal Raja Muda. “Nya kebuah kami duai Raja Sebaginda Bujang datai kitu beentudi pangan, nepat nuan laban deka ngerapatka kaul enggau kempit kitai diri menyadi ke endang sedarah segetah. Agi ga kedua, kami duai rembus ba mengeri nuan laban deka mai nuan ngatur utas enggau lebas reta enggau pesaka tuai kitai ti lalu apin dipedua nyentuk ke seharitu. Nya alai, penatai kami duai tu, mai nuan bedua reta tuai kitai.”

Raja Sebaginda Bujang pen lalu nangkir jaku Raja Muda. Ungkup pesaka diletak iya baka tu enggi sida tiga diri menyadi:

Raja Merom bepemaika pintu gemuru mas laban iya tuai ke sida tiga lalu patut mai lanting apai sida. Lalu reta enggau pesaka ti bukai dipuar seduai iya magang ke ungkup seduai iya Raja Muda.

Raja Merom enda besetuju enggau atur nya, laban semua reta tengkira ti ditinggalka Raja Meru parai, endang ungkup iya kediri lalu nadai nemu orang bukai ke patut enggau iya bebagi.

“Enda patut apai enda udah meri nuan reta enti nuan endang amat anak iya ke tinggal di Panggau Libau. Lalu pia mega nuan, Raja Muda, tentu mega udah diungkupka apai pesaka lebuh iya ninggalka nuan di Mengeri Sedinang Indu. Nya alai, nadai pematut seduai agi deka ngerebut pesaka apai ti endang udah diletak iya ke aku, kelebih agi, apai mati endang ba bilik aku tu,” ku Raja Merom. Mua iya berupai enda lantang.

“Pasal apai ke mati ba bilik nuan, kami tu enda nyangkal, laban iya ga sebilik enggau nuan. Nya mih kebuah aku ngeletak nuan beempuka pintu gemuru mas, laban nya endang lanting apai dibai iya ari bilik lama kitai. Tang pesaka bukai nuan enda tau beempuka, semadi pengasih kami meri, laban kami duai apin bisi ungkup reta tengkira,” pia ku talat Raja Sebaginda Bujang. Runding iya beseling bendar lebuh mansutka jaku ketegal bisi peransang keramat ti diberi Anak Chuik.

Raja Merom senganging madahka diri enggai magi reta tengkira enggau Raja Sebaginda Bujang seduai Raja Muda, laban iya enda bechaya sekali-kali ka seduai nya apin bulih bagi enti seduai endang amat anak Raja Meru baka iya-empu.

“Nya alai, enti penemu nuan udah munyi nya, Raja Merom,” ku Raja Sebaginda Bujang, “enggai-enggai pen belaya ga kitai tiga diri menyadi ka reta tengkira ti apin dibagi nya, ketegal nuan amu lalu enggai magi kami duai. Nya alai, nadai ku enda bechara kitai tiga – kami duai Raja Muda ngelaban nuan. Tang enti kitai tiga bechara, nama kitai tiga ke nyadi anak raja enggai nyadi enda kamah didinga orang kiba kanan. Kati ku enggau ga dih, ga nuan milih jalai chara. Enggai bedua reta nya enggau rurus enggau alus.”

“Bechara, bechara sih, enda mih aku bedua enggau seduai reta tengkira ti endang diaris aku ari apai,” ku Raja Merom. “Nyadi enti kitai tiga bechara, nyadi kuasa aku lah milih hakim ngaduka pechara, laban kitai ga bechara ba mengeri aku.”

“Uuuu, enda sekali-kali aku besetujuka nuan milih hakim pechara, laban enti kitai ngambi sebarang hakim ke agi idup ngatur pechara tu, pemutus enggau atur iya tau bemata, tau besiping. Nya alai, ngena kitai bechara ba mua orang ke udah parai, iya nya ba apai kitai-empu, Raja Meru, ba mekam iya,” ku Raja Sebaginda Bujang sepengudah iya bulih rawang ari Anak Chuik Keramat.

“Oh, balat mapap penemu nuan nya! Kati ku apai tau mendingka pechara kitai bah! Nyanggang iya udah parai. Mina rangkah iya ke agi bisi dalam mekam nya dia. Kati ku rangkah iya tau ngatur pechara kitai bah! Nya penemu lap!” ku Raja Merom merak Raja Sebaginda Bujang. Ati iya nyau semakin berangat.

“Rangkah iya betul agi atur. Enda besiping, laban orang ke udah mati enda nemu ngaga pemula,” ku Raja Sebaginda Bujang nalat.

Kepuas-puas sida bebelitka jaku, Raja Merom pan besetuju ga bechara. Iya mai Sebaginda Bujang seduai Raja Muda bechara ba mekam apai iya, Raja Meru, urung pukul semilan pagi siti ke nangkanka nya.

BETAMPUNG

See author's posts


MySRBN penyelesaian masalah capaian internet

SIMUNJAN: Pelancaran Sarawak Linking Urban Rural and Nation (SALURAN-MySRBN) adalah inisiatif Kerajaan Negeri bagi menyelesaikan masalah capaian internet di kawasan luar bandar.

Ketua Menteri, Datuk Patinggi Tan Sri Abang Johari Tun Openg berkata, ini adalah satu daripada usaha kerajaan kerana banyak lagi kampung yang tidak mempunyai signal (isyarat jaringan) yang membolehkan penduduknya berhubung dengan masyarakat luar.

“Simunjan ini selalunya orang kata ‘blind spot’, sebab kadang-kadang tidak ada isyarat internet disebabkan beberapa faktor seperti keadaan muka bumi yang berbukit-bukau yang menjejaskan liputan.

“Jadi kita ada cara, menerusi MySRBN ia akan memberi kemudahan kepada penduduk untuk berhubung dengan rakan-rakan menerusi internet.

“Inilah yang kita buat dan laksanakan di Simunjan, termasuklah di kawasan-kawasan yang berdekatan dengan Simunjan,” katanya.

Beliau berkata demikian ketika berucap pada Majlis Pelancaran Sarawak Linking Urban Rural dan Nation (Saluran-MySRBN) di Padang Sentral Simunjan, semalam.

Abang Johari berkata, melalui Lembaga Multimedia Sarawak (SMA) pembangunan hal-hal berkenaan dengan komunikasi akan lebih terperinci dan berstruktur.

“Dahulu hanya Suruhanjaya Komunikasi dan Multimedia Malaysia (SKMM) sahaja, tetapi kita ada SMA dan SMA juga berkerjasama dengan MCMC. Jadi pembangunan kita dari sudut hal-hal telekomunikasi ini lebih terperinci dan berstruktur sebab itu kita melancarkan MySRBN ini untuk kawasan Simunjan.

“MySRBN ini adalah demi untuk kepentingan rakyat, selagi saya masih menjadi Ketua Menteri, kita akan memberikan perkhidmatan yang terbaik kepada rakyat, kerana rakyat berkehendakannya.

“Jadi sebab itu kerajaan Gabungan Parti Sarawak (GPS) tidak bergantung pada Kuala Lumpur (Kerajaan Persekutuan) sahaja, sebab itu kita jaga Sarawak ini dengan cara kita sendiri dengan mengikut budaya ala Sarawak,”ujarnya.

Pada masa yang sama, Abang Johari menggesa penduduk di kawasan tersebut menggunakan kemudahan yang ada dengan sebaiknya.

“Hanya satu yang saya minta, janganlah memuat turun filem seperti Netflix, jika anda pakai internet untuk muat turun filem dari sana, orang lain tidak ada peluang untuk menggunakannya kerana ia hanya 30mbps.

“Jika untuk sekolah, berniaga tidak ada bermasalah, yang saya risau mereka yang muat turun filem ini.

Hadir sama, Pengerusi Perbadanan Ekonomi Digital Sarawak (SDEC), Tan Sri Datuk Amar Mohd Morshidi Abdul Ghani, Timbalan Setiausaha Kerajaan Negeri, Dato Sri Mohamad Abu Bakar Marzuki (Transformasi Sosio Ekonomi), Pengurus Besar Lembaga Multimedia Sarawak (SMA), Dr. Zaidi Razak dan penyandang DUN Simunjan Alwa Dris.

Oleh  JEAKQLEYN YACHO

See author's posts


Jerit minta tolong namun tiada siapa endah

MIRI : Seorang lelaki dipaksa masuk ke dalam sebuah kenderaan oleh sekumpulan lelaki dalam kejadian culik di Jalan Bintang di sini, petang semalam.

Kejadian yang berlaku sekitar 4.00 petang itu berjaya dirakam orang awam sebelum video kejadian itu menjadi tular di media sosial Facebook.

Menerusi rakaman tersebut, kedengaran lelaki terbabit menjerit untuk meminta bantuan namun tiada sesiapa yang tampil menghulurkan bantuan kepadanya.

Ketua Polis Daerah, Asisten Komisioner (ACP) Lim Meng Seah ketika dihubungi mengesahkan ada menerima laporan berhubung kejadian itu.

Katanya, mangsa ditemui ditinggalkan berdekatan sebuah bank di jalan Jalan North Yu Seng sekitar jam 7.00 malam selepas beberapa jam kejadian terbabit.

“Setakat ini, kami belum mengenal pasti motif sebenar kejadian dan siasatan lanjut masih dilakukan termasuk usaha untuk mengesan kesemua suspek,” katanya.

Katanya, kes tersebut disiasat mengikut Seksyen 363 Kanun Keseksaan kerana melarikan orang.

Oleh Liong Chai Ling

See author's posts


Itali tahan bos mafia paling dikehendaki

ROM: Polis anti-mafia Itali berjaya menahan ketua Mafia Sicily, Matteo Messina Denaro, hari ini, sekali gus menamatkan pemburuan pelarian paling dikehendaki negara itu sejak 30 tahun lalu.

Messina Denaro, 60, yang juga seorang pembunuh, adalah tokoh terkemuka di Cosa Nostra, yang mengetuai sindiket jenayah Sicily seperti yang digambarkan dalam filem ‘Godfather’.

Malah, dia pernah berbangga ketika ditahan suatu ketika dulu, dengan mengatakan dia kini dapat berkongsi tanah perkuburan dengan mangsa yang dibunuhnya.

Menurut Komander Operasi Khas, Pasquale Angelosanto, dalam satu kenyataan dikeluarkan polis, ketua penjenayah itu ditahan di dalam sebuah pusat kesihatan di Palermo, di mana dia sedang mendapatkan ‘rawatan teraputik’.

Messina Denaro dirawat secara berkala di klinik itu sejak setahun lalu bagi penyakit kanser usus besar, dengan menggunakan nama samaran dan tidak melawan ketika ditangkap, kata agensi berita ANSA.

Pakar jenayah dari Universiti Essex, Anna Sergi, berkata Messina Denaro adalah ‘mafia yang terakhir, yang paling berdaya tahan, mafioso Sicily ‘paling tulen’ yang masih tinggal’.

“Rahsia yang disimpannya mencetuskan konspirasi berhubung perjanjian dalam kumpulan jenayah itu sekitar 1990an.

“Pada asasnya, dia adalah tonggak kuasa bersejarah Cosa Nostra dan mitos mengenai zamannya mengetuai kumpulan mafia adalah antara punca kenapa lagenda kumpulan jenayah itu berkesinambungan,” katanya kepada AFP.

See author's posts


PM bentang RMK-12 di Dewan Negara

KUALA LUMPUR: Perdana Menteri Datuk Seri Ismail Sabri Yaakob membentangkan Rancangan Malaysia Ke-12 (RMK-12) di Dewan Negara, semalam.

Rancangan Malaysia dari 2021 hingga 2025 itu sebelum ini diluluskan di Dewan Rakyat Khamis lepas selepas dibentang pada 27 September lepas dan dibahas 106 Ahli Parlimen.

Ia yang menjadi landasan hala tuju pembangunan negara untuk lima tahun, selepas ini akan melalui sesi perbahasan Ahli Dewan Negara sebelum diluluskan di peringkat Dewan Negara.

Ismail Sabri ketika membentangkan perancangan lima tahun berkenaan berkata, RMK-12 adalah pelan pembangunan menyeluruh bagi memastikan pertumbuhan ekonomi yang mampan dengan pengagihan peluang dan hasil lebih saksama.

Bermatlamatkan ‘Keluarga Malaysia – Makmur, Inklusif, Mampan’, beliau berkata pembaharuan yang diperkenalkan dalam RMK-12 meliputi tiga tema dan empat pemangkin dasar serta 14 pemacu perubahan.

“Kerajaan mengambil pendekatan keseluruhan negara melibatkan seluruh jentera dan agensi kerajaan, sektor swasta, akademia, Pertubuhan Masyarakat Sivil (CSO) serta rakyat dalam penggubalan dan pelaksanaan rancangan ini.

“Saya sedar Keluarga Malaysia meletakkan harapan yang tinggi kepada kerajaan untuk menangani krisis berkembar ini (ekonomi dan kesihatan). Kerajaan akan memperuntukkan RM400 bilion bagi memenuhi keperluan RMK-12, terutamanya untuk membiayai projek pembangunan,” katanya.

Bagaimanapun, beliau berkata dalam keadaan kewangan semasa yang terhad, tumpuan perbelanjaan pada tahun ini dan 2022 adalah untuk melindungi nyawa dan kehidupan serta memenuhi komitmen projek sambungan.

Perdana Menteri berkata bagi memastikan pencapaian yang telah ditetapkan dalam RMK-12, kerajaan sedang memuktamadkan Pelan Pelaksanaan Dasar (PPD) di bawah penyelarasan Unit Perancang Ekonomi yang dijangka akan disiapkan pada November ini.

Ismail Sabri berkata, PPD itu akan menjajarkan strategi dan inisiatif dengan Petunjuk Prestasi Utama (KPI) serta kementerian dan agensi penyelaras dan pelaksana yang bertanggungjawab.

“Satu jawatankuasa pemantauan akan ditubuh dan dipengerusikan oleh saya sendiri untuk memantau pelaksanaan RMK-12 dengan rapi. Saya akan mempengerusikan mesyuarat jawatankuasa pemantauan yang pertama pada pertengahan bulan November ini.

“Saya juga mengalu-alukan maklum balas daripada semua Ahli Yang Berhormat berhubung cadangan pelaksanaan dasar dan strategi RMK-12 ini,” katanya.

Beliau turut memberi jaminan bahawa semua strategi dan inisiatif di bawah RMK-12 akan dilaksanakan dengan penuh integriti dan  bertanggungjawab.

Ismail Sabri berkata, meskipun terdapat pihak yang meragui pencapaian sasaran RMK-12, namun beliau yakin dengan kerjasama semua pihak dan semangat Keluarga Malaysia akan memastikan matlamat yang ditetapkan mampu dicapai.

Justeru, Perdana Menteri menyeru supaya usaha yang lebih jitu dan tersusun dapat diteruskan bagi memantau dan melaksana semua strategi serta inisiatif di bawah RMK-12.

Pada masa sama, Ismail Sabri berkata Malaysia hampir berjaya dalam perjuangan memerangi impak pandemik Covid-19, tetapi masyarakat tidak seharusnya leka dan alpa kerana wabak itu masih belum berakhir, selain bersedia memasuki fasa endemik untuk meneruskan kehidupan bersama kebiasaan baharu.

“Demi Keluarga Malaysia, kerajaan akan meneruskan usaha untuk melindungi nyawa dan kehidupan, di samping memberikan tumpuan kepada agenda untuk memulihkan ekonomi serta meningkatkan daya saing negara,” katanya.

Sementara itu, Ismail Sabri berkata Belanjawan 2022 akan dibentangkan pada 29 Oktober ini oleh Menteri Kewangan Tengku Datuk Seri Zafrul Tengku Abdul Aziz yang akan memperincikan butiran program dan projek bagi melaksanakan strategi serta inisiatif di bawah RMK-12 selain menyokong pencapaiannya.

“Saya optimis, dengan tanda-tanda pemulihan ekonomi pada masa ini serta agenda pembangunan negara dalam RMK-12 dan inisiatif Bajet (Belanjawan) 2022 yang akan diumumkan sedikit masa lagi, kita mampu memacu negara ke arah pertumbuhan ekonomi yang lebih mampan,” katanya. – Bernama

See author's posts


‘Lubuk Rezeki’ di Pekan Sebauh

DALAM kesibukan dan keriuhan bandar yang padat dengan rutin harian, terselit kedamaian hidup masyarakat yang tinggal berhampiran di kawasan luar bandar.

Tidak terikat ataupun dikekang kerana tuntutan komitmen, demikianlah jalan kehidupan mereka yang lebih memilih untuk tinggal di kampung halaman daripada berhjirah ke dunia luar sepert kebanyakan orang.

Di sepanjang jalan menuju ke Daerah Sebauh yang terletak tidak jauh dari pusat bandar Bintulu, gerai kecil tepi jalan adalah satu pemandangan biasa yang disajikan kepada para pengunjung.

Bagi sesetengah orang, ia pasti menimbulkan rasa nostalgia sekali gus mengubat rasa rindu serta penat lelah untuk seketika melupakan masalah dunia.

Antara jualan di gerai-gerai tepi jalan adalah hasil tani kampung yang mana ia merupakan salah satu aktiviti ekonomi utama bagi masyarakat kampung atau rumah panjang.

Lucas Julong, 47, salah seorang petani yang berniaga di simpang Tissay berkata, kebiasaanya mereka berjual dari pagi sehingga hasil tani yang diambil pada hari tersebut habis.

“Selalunya kami akan bermula pada awal pagi setelah mengutip hasil tanaman di kebun dan hanya akan berhenti apabila semuanya habis dibeli tapi kadang-kadang kami akan pergi lagi mengambil sayur kalau jualan pagi itu habis awal.

“Kebanyakan yang berniaga di sini tinggal di rumah  panjang berhampiran, jadi kami berjalan kaki sahaja untuk ke sini. Memang lebih mudah kalau dibandingkan berniaga di Pekan Sebauh,” katanya.

Tambahnya, jumlah pembeli juga agak memuaskan memandangkan jalan tersebut sememangnya dilalui oleh ramai pendudu kerana banyak rumah  panjang di kawasan tersebut.

“Lebih-lebih lagi kalau hujung minggu, memang ramai yang lalu di sini apabila mereka pulang untuk menjenguk rumah panjang.

“Jadi pada masa itu juga, jualan pun banyak di atas meja ini sebab semua orang (peniaga) turun sekali,” ujarnya.

Sementara itu, Sebi Langut, 63, berkongsi sedikit sebanyak mengenai sebab sayur-sayuran di sekitar kawasan itu ditanam berdekatan dengan jalan.

“Di sini, seperti yang kita dapat lihat, ramai lebih memilih untuk bercucuk tanam di tepi jalan kerana ia sangat berkesan menghalau serangga atau haiwan bahkan orang yang berniat hendak mencuri

“Sebab pernah juga ada kes curi yang mana  ia melibatkan jumlah yang agak,” jelasnya.

Menurut Sebi, gerai-gerai di simpang tersebut sudah hampir tiga tahun beroperasi sejak mereka mula bertapak di sana.

Harga yang ditetapkan amat berpatutan dan lebih murah sehingga ada segelintir individu yang datang memborong sayur-sayuran sama ada untuk kegunaan atau dijual semula.

Oleh CAROLYNE UTIH

See author's posts


Niaga hadapan emas didagangkan dalam jajaran sempitKUALA LUMPUR: Kontrak niaga hadapan emas di Bursa Malaysia Derivatives dijangka didagangkan dalam jajaran sempit minggu ini berikutan pelabur dijangka kekal berhati-hati menjelang mesyuarat Jawatankuasa Pasaran Terbuka Persekutuan (FOMC) Amerika Syarikat (AS) minggu ini selain menjejaki prestasi niaga hadapan emas COMEX.

Peniaga Phillip Futures Sdn Bhd, Lee Pei Wan berkata, para pelabur akan memantau rapat minit mesyuarat FOMC sebagai ukuran bagi pergerakan emas yang seterusnya.

Selain itu, pendapatan runcit di AS pada minggu ini akan turut menjadi tumpuan.

Sementara itu, Ketua Pakar Strategi Pasaran Global AxiCorp, Stephen Innes berkata, emas dijangka merosot minggu ini sekiranya hasil bon Perbendaharaan AS dan dolar US meningkat.

Beliau berkata susulan hasil AS meningkat, emas dijangka disokong sama ada oleh kenyataan Rizab Persekutuan AS yang memihak kepada kadar faedah rendah, sekali gus hasil berkurangan atau kenaikan ketara kes Covid-19.

“Bagaimanapun, saya berpendapat sukar untuk melepasi US$2,000 seauns dalam masa terdekat apabila berita positif mengenai vaksin menjadi tajuk utama.

“Politik akan sekali lagi menjadi asas memandangkan Kongres AS terus teragak-agak mengenai pelan rangsangan. Sekiranya pelan rangsangan direalisasikan, ia boleh menyokong dolar US untuk berada dalam kecenderungan kukuh, namun tidak bagus untuk emas bagi jangka pendek,” katanya kepada Bernama.

Berasaskan Jumaat hingga Jumaat, kontrak Ogos 2020, September 2020 dan Oktober 2020 masing-masing turun 131 mata kepada RM260.00, RM258.45 dan RM259.70 segram.

Jumlah dagangan adalah 14 lot lebih tinggi bernilai RM368,250 berbanding satu lot bernilai RM27,150 sebelum ini, manakala kepentingan terbuka rendah kepada 31 kontrak daripada 48 kontrak.

Sementara itu, harga emas fizikal merosot RM14.83 kepada RM253.70 segram pada Jumaat berbanding RM268.53 segram pada Jumaat lepas.- Bernama

See author's posts